Počela izgradnja arheološkog parka kod Užica - PressLider.rs\nPočela izgradnja arheološkog parka kod Užica\n14. avgusta 2019. 14. avgusta 2019. Duško Radišič\t0 Comments arheološki park, Užice\nUžice – Neobičan arheološki park na otvorenom, replika neolitskog naselja sa objektima i zanatima iz tog pradavnog vremena, upravo je počeo da se gradi kod Užica. I to pored Staparske banje u kanjonu Đetinje na sedmom kilometru šetališta, proglašenog “evropskom zelenom stazom“, koje od grada vodi uz reku asfaltiranom trasom nekadašnje uske “ćirine“ pruge.\nIz kompjuterskog prikaza budućeg arheološkog parka kod Užica\nOvaj užički kutak iz praistorije za uzbudljivo putovanje kroz vreme nastaje po ugledu na posećene arheološke parkove Evrope, biće iskorak u kulturnom turizmu, a otvaranje je najavljeno za narednu godinu. Projekat nazvan “Neolajf“ (NeoLIFE) većim delom finansira EU kroz Program prekogranične saradnje Srbija-BiH. Učesnici u projektu, u koji se ukupno ulaže oko 600.000 evra, su gradovi Tuzla i Užice, opština Milići i užička Umetnička škola.\nPrilikom obeležavanja početka radova na prostoru kod Staparske banje gradonačelnik Užica Tihomir Petković je rekao da će se raditi na osnovu istraživanja koja su na obližnjim lokalitetima Velike i Male Gradine obavljena još pre nekoliko decenija. Uz gradnju objekata za stanovanje kakvi su bili u neolitu, te radionica za obradu gline, kostiju, kože, kamena, obuhvaćeno je i parterno uređenje lokaliteta kako bi ovo bio što verniji prikaz neolitskog naselja.\n– Ceo koncept arheološkog parka zasnivaće se na iskustvima replika koje smo posetili u Austriji i Italiji, kao i na konceptu takvog naselja koje postoji u Tuzli, gradu-partneru u ovom prekograničnom projektu. Lokacije u Austriji i Italiji su deo evropske mreže arheoloških parkova na otvorenom. Cilj nam je da i kod nas taj koncept bude održiv, zanimljiv za dolazak što većeg broja posetilaca – izjavio je Petković, dodajući da je za ovaj poduhvat užička RRA “Zlatibor“ došla do 20.000 evra dodatnog novca, u čemu su i sredstva Ministarstva kulture na ime očuvanja kulturnog nasleđa.\nMenadžerka projekta NeoLIFE Snežana Milisavljević kaže da su se za radove ozbiljno pripremali konsultujući stručnu javnost, Arheološki institut, užički muzej, arhivsku građu…\nPrvi otkop na mestu budućeg arheološkog parka kod Užica\n– Imajući u vidu specifičnost projekta, mi smo angažovali one ljude iz našeg kraja koji poseduju veštine kakve se odavno ne koriste u zanatskoj gradnji koja je nama ovde veoma važna. Kao i meštane Stapara, koji očekuju da će projekat oživeti čitav kraj. Intenzivno ćemo raditi na promociji, jer nam je cilj da već u aprilu, kad budemo otvarali ovaj park, privučemo i stručnujavnost (ovde će biti radionice eksperimentalne arheologije), obrazovne institucije kako bi deca prisustvovala časovima na otvorenom, naravno i turiste koji posećuju ovaj kraj. Poduhvat ćemo izložiti i stručnoj javnosti u Evropi, radićemo da ovaj park bude deo evropske mreže muzeja na otvorenom – najavljuje menadžerka projekta.\nU užičkom kraju veruju da će već narednog leta, kada zaživi ova replika neolitskog naselja, područje time dobiti još jednu turističku atrakciju. I to na prostoru pored Đetinje, gde se već nalazi srednjovekovna tvrđava Stari grad, najstarija hidrocentrala kojoj je 119 godina, lekovita Staparska banja, rečna klisura nadomak grada očuvane prirode u kojoj ima i retkih životinja i biljaka, te druge vrednosti.\n(Objavila “Politika“ 13.8.2019., autor teksta Branko Pejović)\n← Prijavi se i učestvuj: Trka prijateljstva na Torniku\nLagune u gradu soli →


Cvijanović: Nije stvar u RS i Srbiji, BiH je sama po sebi problematična - Top Portal\nNaslovnica Vijesti BiH Cvijanović: Nije stvar u RS i Srbiji, BiH je sama po sebi...\nCvijanović: Nije stvar u RS i Srbiji, BiH je sama po sebi problematična\n27. avgusta 2020. 14:07\n– Predsjednik Republike Srpske Željka Cvijanović izjavila je danas u Brodu da su izuzetno kvalitetni odnosi Srpske i Srbije i da u onome što rade nema ništa problematično za BiH.\n„Jako sam zadovoljna kvalitetom naših odnosa. Taj kvalitet se manifestuje u političkom razumijevanju, ali i pomoći Srbije u realizaciji brojnih projekata u Srpskoj“, rekla je novinarima Cvijanovićeva.\nNa pitanje kako komentariše negativne stavove političkog Sarajeva prema posjeti zvaničnika Srpske Beogradu, Cvijanovićeva je rekla da se oni (političko Sarajevo) osjećaju jako nesigurno u svakoj situaciji, prepuni su mržnje i svaku dobru inicijativu pretvore u problematičnu.\nOna je istakla da je beskrajno zahvalna predsjedniku Srbije Aleksandru Vučiću i Vladi te zemlje što su se stavili na raspolaganje i uspjeli da realizuju sve što je planirano, sa namjerom da pokažu šta Srbija misli o Republici Srpskoj.\n„Uvijek ću reći da sam zadovoljna zato što znam da nam je Srbija oslonac i da imamo adresu gdje se možemo obratiti, kao i što na toj adresi rade veoma odgovorni ljudi koji znaju šta su potrebe Srbije, ali i Republike Srpske“, dodala je Cvijanovićeva.\nOna je naglasila da u svemu ovome nema ničega lošeg za BiH.\n„Međutim, BiH je sama po sebi problematična. Ovdje nije stvar šta rade Srbija i Republika Srpska, nego je problem kakva je to BiH. Prema tome, tamo se uvijek histeriše i galami. Oni su razmažena politička struktura koja je navikla da od stranaca, na treptaj oka, dobije sve, koja nikome ne polaže račune za brojne procese koji su ovdje otvoreni, a nikada nisu zatvoreni, i što se danas nosimo sa teškim izazovima poput migrantske krize. Ne dozoljavaju ni da se utvrdi da li su njihovi ljudi davali lažne vize“, kaže Cvijanovićeva.\nPrema njenom mišljenju, to su ljudi koji nikome ne polažu račun ni kada kažu da su migrati zamjenska formula za turiste.\n„Zamislite da ovako skandaloznu izjavu dobijete od bilo koga, pogotovo nekoga ko pripada nekoj političkoj opciji i obavlja važnu funkciju kao što je ministar. To su skandalozne stvari. Više ni ne čitam šta oni govore, jer znam šta im je deficit i šta će reći“, rekla je Cvijanovićeva.\nOna je napomenula da saradnja Srpske i Srbije ne nosi rizik za Bošnjake i Hrvate u BiH, niti će ga nositi.\n„Ovdje je problem što se BiH ne može izboriti sama sa sobom i što umjesto racionalnog pristupa stanuje mržnja. Umjesto da smo nakon rata izgradili odnose, oni su se zakomplikovali. U SDA ne vidim partnera za rješavanje bilo kog problem. Šta im smeta Srbija i šta ih briga šta je ko od nas rekao ili uradio?“, kaže Cvijanovićeva.\nOna je ponovila da Republika Srpska brani Dejtonski mirovni sporazum.\n„Nećemo da nas sankcionišu pod izgovorom da urušavamo ovaj sporazum. Hoćemo da se vratimo na ono što jeste funkcionalna država, kao decentralizovana onako kako je zamišljena i napravljena, jer je sve ovo jedan eksperiment koji nije dao rezultat“, rekla je Cvijanovićeva.\nOna kaže da Republika Srpska želi partnere u BiH sa kojima može ozbiljno razgovarati.\n„Sada partnere nemamo ni kada pričamo o infrastrukturi, o energetici, o migrantima i bezbjednosnoj situaciji, niti čemu treba da služe bezbjednosne strukture. Moja poruka je uvijek da je neophodno jačati Srpsku, a naš odnos sa Srbijom je takav da nikome nije na štetu, a na dobrobit je građanima Srpske, ali i Federacije BiH (FBiH). Srbija je pomagala povratnike u FBiH, čiji je status katastrofalan za razliku od povratnika u Srpsku“, rekla je Cvijanovićeva.\nOna je dodala da bošnjački političari bespotrebno dižu galamu i pričaju da su zvaničnici Srpske došli u Beograd sa nekim ciljem, a sa sasvim drugim se vratili u Banjaluku.\n„Nikada u Beograd nismo otišli bez cilja i nikada se nismo vratili da ga ne izvršimo. Šta će ko reći i kako tumačiti nije bitno, a ja samo mogu reći da je naša misija uspjela. Zahvalna sam Vučiću i Vladi Srbije i ovaj put za razumijevanje i znam da je pred nama mnogo zajedničkih bitaka jer smo u mnogo čemu zajedničko tkivo i treba da radimo na dobrobit građana i da nikada ne bude na štetu bilo koga, kao što i neće biti“, zaključila je Cvijanovićeva.Srna\nPrethodni članakDEMOS predstavio listu kandidata za odbornike Skupštine grada\nNaredni članakPredsjedništvo BiH: Omogućiti ulazak građanima SAD, Turske i Rusije


BRNABIĆ: Bez kompromisa u borbi sa sivom ekonomijom! - Informer\nBRNABIĆ: Bez kompromisa u borbi sa sivom ekonomijom!\n- Apsolutno neće biti kompromisa u borbi, jer je to jedini način da obezbedimo fer uslove privredi koja posluje u skladu sa zakonima i plaća poreze. Mi možemo da obezbedimo bolji kvalitet života za sve građane Srbije - naglasila je Brnabić na konferenciji na kojoj je predstavljen novi Nacionalni program za suzbijanje sive ekonomije.\n- Obezbeđivanje povoljnog poslovnog okruženja i optimalnih, ne prevelikih, ali svakako ne ni premalih, poreskih stopa, zatim efikasan i transparentan inspekcijski nadzor u čijem je centru stručnost i svest da su inspekcije tu i da pomognu privrednim subjektima, a ne samo da ih kazne i gde ne sme da postoji nikakva čak ni naznaka korupcije.\n- Kroz bolje plate u javnom sektoru, a pre svega za zdravstvo i obrazovanje, mogućnost manjih poreza za privredu, jer ih svi plaćaju pa su prilivi u budžet veći i bolji kvalitet života - bolje uslove u zdravstvu, bolje škole, puteve, železnice i drugo.\n- Zatim efikasnijom fiskalizacijom i stumilacijom bezgotovinskog plaćanja. Ministarstvo finansija trenutno radi analizu kako možemo da poboljšamo sistem koji trenutno imamo, a koji se oslanja na fiskalne kase i jedan od prioriteta u 2020. godini biće svakako značajno poboljšanje tog sistema, uvođenje veće transparentnosti i mnogo bolje kontrole i mogućnosti za bolji analizu rizika.\nNaglasila je da je u prvih pet meseci počela pijava seoznskih radnika u poljioprivredi i da je već angažovano 5.095 sezonaca, koji više ne rade na crno.\n- Stimulišemo mlade ljude koji razmišljaju preduzetnički.\n- U decembru je usvojen novi Zakon o naknadama, krenuli u dugo odlaganu borbu protiv parafiskala. Velika promena je sistem e Inspektor i završili smo prvu fazu razvoju tog sistema i uveli prve četiri pilot inspekcije u novi sistem: sanitarnu, tržišnu, Inspektora za rad, Upravni inspektorat. Krenule su od 18. februara sa novim sistemom i danas imamo 3.662 nadzora.\nRekla je da se pravi trenutno Kontakt centar za sve inpsekcije pa će moći da se prijavljuju svih prigovori i nadgleda taj proces kako se građdani i privreda ne bi slali od "nemila do nedraga".\n- Zahvaljujući boljim uslovima za poslovanje i, ponovo, rezultatima sistemske borbe protiv sive ekonomije, prihodi od PDV-a veći su 11,4 odsto u bruto iznosu - dodala je Branbić.\nAna Brnabić siva ekonomija konferencija Srbija


Netanjahu i Rivlin položili vence kraj Peresovog kovčega\nBeta\t 29. septembra 2016. 10:00\nPredsednik Izraela Ruven Rivlin i premijer Benjamin Netanjahu položili su jutros vence kraj kovčega devetog izraelskog predsednika Šimona Peresa u dvorištu parlamenta u Jerusalimu, dok traju pripreme za sutrašnju sahranu.\nPeres je umro u 94. godini u snu, rano u sredu, dve nedelje nakon što je pretrpeo jak moždani udar.\nKovčeg uvijen u belo-plavu izraelsku zastavu sa Davidovom zvezdom biće izložen danas do 21 sat po lokalnom vremenu kako bi Izraelci mogli da odaju poslednju poštu bivšem predsedniku, dobitniku Nobelove nagrade za mir.\nPeres će biti sahranjen na Brdu Hercl u Jerusalimu u prisustvu desetina svetskih lidera, uključujući predsednika SAD Baraka Obamu, koji će držati oproštajni govor. Sutrašnja sahrana veliki je bezbednosni izazov i u gradu će biti rasporedjeno 7.000 policajca tokom dvodnevne žalosti.\nNačelnik policije Roni Alšeik je izjavio da je nivo operacije bez presedana, kako je preneo AFP. U okviru priprema za sahranu zatvoreni su putevi u mnogim delovima Jerusalima, navodi agencija Asošiejtid pres.\nKada sutra tamo budu svetski lideri zatvoriće se putevi koji vode do groblja, a autoput izmedju Tel Aviva i Jerusalia će se povremeno zatvarati, dok budu prolazili šefovi država i vlada.\nU Izraelu nije bilo takvog skupa od sahrane izraelskog premijera Jicaka Rabina, koga je ubio religiozni jevrejski nacionalista 1995. godine. Rabin je dobio Nobelovu nagradu za mir u isto vreme kad i Peres i palestinski lider Jaser Arafat.\nPeres je bio jedini preživeli od tri dobitnika Nobelove nagrade “za napore za mir na Bliskom istoku” 1994. godine, zapravo za sporazum koji je postignut godinu dana ranije nakon pregovora vodjenih u norveškoj prestonici po kome je dobio naziv Sporazum iz Osla. Time je utrt put za stvaranje palestinske autonomije i podstaknute su nade da se sukob izmedju dva naroda može rešiti.\nPeres je takodje bio poslednji preživeli od osnivača države Izrael. Njegovoj sahrani će prisustvovati i francuski, nemački i poljski predsednici, bivši predsednik SAD Bil Klinton, britanski princ Čarsl i španski princ Filip. Za sada nije potvrdjen dolazak lidera iz bliskoistočnih zemalja.


Komisija odbacila saučesništvo Francuske u genocidu u Ruandi\nFoto: AP Photo/Ben Curtis, File\nKomisija koja je gotovo dve godine ispitivala ulogu Francuske u genocidu u Ruandi 1994. zaključila je da je Francuska reagovala suviše sporo u proceni obima strahota u kojima je stradalo više od 800.000 ljudi, ali da nije bila saučesnik u pokolju.\nU Ruandi nađena masovna grobnica sa možda 30.000 tela\nSud odobrio izručenje Kabuge zbog genocida u Ruandi\nU danas objavljenom izveštaju navodi se da Francuska „snosi tešku i ogromnu odgovornost“ u situaciji koja je dovela do ubistava, u kojima su pre svega žrtve bili pripadnici iz Tutsi etničke manjine u Ruandi.\nStalne tvrdnje da Francuska za vreme tadašnjeg predsednika Fransoaa Miterana nije uradila dovoljno da zaustavi genocid narušile su francusko-ruandanske odnose od 1990-ih.\nKao posledica toga francuski predsednik Emanuel Makron naredio je 15-očlanoj komisiji u maju 2019. godine da rasvetli šta se dešavalo u Ruandi između 1990. i 1994.\nTaj izveštaj, koji je rezultat dve godine analiza arhiva vezanih za francusku politiku u Ruandi između 1990. i 1994. godine, daje bilans bez ustupaka o vojnoj i političkoj umešanosti Pariza dok se odbacuje „saučesništvo“ u genocidu.\nFoto: AP Photo/Jean-Marc Bouju, File\nZvaničnik u Makronovoj kancelariji rekao je da se u istrazi ne radi samo o popravljanju odnosa sa Ruandaom nego sa celim afričkim kontinentom pošto su se i druge zemlje takođe pitale šta je Francuska radila u to vreme.\nU izveštaju komisije Francuska se krivi zato što nije ispunila „svoju političku, institucionalnu, intelektualnu, etičku i moralnu odgovornost“, prema zvaničnicima u Makronovoj kancelariji. Međutim, dodaje se da istražitelji nisu našli dokaza da je francusko oružje isporučeno Ruandi posle početka genocida.\nTakođe su isključene optužbe o lošem ophođenju pripadnika „Operacije tirkiz“, vojne intervencije u Ruandi predvođene Francuzima za koju se govorilo da je predstavljala neuspeo pokušaj podrške Huti vladi u Ruandi.\nIzveštaj je dalje isključio svako saučesništvo Francuske u genocidu, navodeći da nema dokaza o bilo kakvoj nameri za sprovođenje genocidnih dela.\nIzveštaj je našao greške u procesu procene situacije i kao posledice toga odluke francuske vlade i vojske. Komisija je navela da u svom izveštaju ne žele da ocrne bilo koga pojedinačno.


Miran protest žitelja Kosovske Mitrovice zbog odluke Prištine o zabrani referenduma - Izazov\nRadio-televizija Srbije\t 16. januara 2022. 11:11\nU ime okupljenih medijima se obratio predsednik Srpske liste Goran Rakić koji je rekao da srpski narod na Kosovu i Metohiji čvrsto stoji uz državu Srbiju i zatražio da međunarodna zajednica omogući Srbima pravo glasa.\n"Srpski narod na Kosovu i Metohiji čvrsto stoji uz svoju državu Srbiju i želi da glasa na referendumu o ustavnim izmenama vezanim za pravosuđe. Zahtevamo od Evropske unije, Kvinte i svih ostalih međunarodnih činilaca da omoguće Srbima na KiM pravo glasa, na isti način kako je to u svim ranijim izbornim procesima bilo moguće uz poštovanje svih sporazuma, procedura i postojeće prakse" rekao je Rakić.\n"Zato sada poručujemo da će srpski izbori 3. aprila biti održani u svim sredinama na Kosovu", poručio je Rakić.\n"Upozoravamo Prištinu i međunarodnu zajednicu da će odluka o zabrani referenduma proizvesti nesagledive posledice , koje će na severu Kosova i Metohije dovesti do uvođenja reciprociteta prema Prištini u svim onim oblastima u kojima Priština krši i negira ljudska prava Srbima", poručio je Rakić.\nIz Gračanice krenula 23 autobusa na glasanje u Kuršumliji\nUsled zabrane organizovanja refernduma na Kosovu Ietohiji, žitelji srpskih sredina glasaju u najbližim sredinama u centralnoj Srbiji.\nPrivremene prištinske institucije ne dozvoljavaju održavanje referenduma, odnosno prikupljanje listića na KiM, pa se glasanje, umesto na Kosovu i Metohiji, vrši u Kuršumliji, Raški, Novom Pazaru i Vranju.


RSE, Tanjug, Nova\nEskobar je u intervjuu za Radio Slobodna Evropa rekao da to humanitarno pitanje ne bi smelo da bude blokirano političkim sporovima.\n"Postoje porodice koje godinama čekaju da shvate šta se dogodilo s njihovim voljenim. Jednostavno, ne razumem zašto bi došlo do nedostatka kompromisa", dodao je Gabrijel Eskobar.\nSjedinjene Američke Države imenovale su bivšeg izaslanika za Zapadni Balkan Metjua Palmera da nadgleda problematični program izborne reforme u Bosni i Hercegovini u koraku za koji Vašington kaže da je znak njene predanosti regiji, prenosi Radio slobodna Evropa (RSE).\nGabriel Eskobar je rekao za Radio Slobodna Evropa da će Palmer biti glavni čovek SAD na vrućoj temi. Eskobar je naveo da je izborna reforma u BiH jedan od prvih koraka koje je potrebno preduzeti da bi Zapadni Balkan bio „funkcionalniji“.\n„Jako sam sretan što se Met (Palmer) zadržava oko tog dela posla jer ima samo ogromno znanje, ogromne kontakte i sjajnu viziju kako bi izbori u Bosni trebali funkcionisati“, rekao je Eskobar.\nOn je dodao da izbori moraju biti „transparentniji, da više odgovaraju stvarnoj volji ljudi“.


"Srećom, Murinjova destruktivna taktika, usmerena jedino ka provociranju i uništavanju protivničkog plana nije uspela. Taj stil igre nije u skladu sa renomeom kluba kao što je Real i nanosi veliku štetu imidžu Madriđana", kazao je Hicfeld.\nReal je prošle nedelje kod kuće izgubio sa 2:0 od Barselona, a Murinjo je isključen zbog prigovora sudijama. Na konferenciji za medije posle meča "Specijalni" je optužio arbitre i UEFA da godinama favorizuju Barselonu.\n"Sretao sam Murinja na nekim sastancima u UEFA i zaista je arogantan, sujetan, stalno žvaće žvaku i često se ponaša kao prostak. Barselona bi trebalo sve da mu naplati na terenu i u revanšu", zaključio je Hicfeld.\nNemac je jedan od trojice trenera koji su uspeli da osvoji Ligu šampiona sa dva različita kluba. Druga dvojica su Murinjo i Austrijanac Ernst Hapel.


Evrokup: Svima je cilj Evroliga, šta mogu Partizan i Zvezda – BiGportal.ba\nEvrokup: Svima je cilj Evroliga, šta mogu Partizan i Zvezda\nSedamnaesto izdanje Evrokupa obećava sjajnu košarku, a kao i prehodnih godina motiv je samo jedan – mesto u Evroligi.\nSve je isto kao i prošle sezone, četiri grupe sa po šest timova iz kojih po četiri najbolja idu u Top 16 fazu.\nIz te runde koja počinje na startu 2019. će se osam ekipa plasirati u plej-of gde će se sve do finala igrati na dve pobede.\nŠampion Evrokupa će kao i prethodnih sezona obezbediti mesto u Evroligi u sezoni 2019/2020. U konkurenciji su ovaj put i dva najtrofejnija srpska kluba – Partizan i Crvena zvezda.\nGrupa A: Monako, Zvezda, Galatasaraj, Breša, Andora, Ulm\nFoto: ABA/KK Crvena zvezda mts\n19.00 Zvezda – Ulm\n19.00 Galatasaraj – Andora\nsreda Breša – Monako\nCrveno-beli su smešteni u nimalo naivnu, ali grupu u kojoj će biti više nego konkurentni za plasman među četiri najbolja tima.\nIskustvo iz Evrolige iz prethodnih nekoliko sezona je svakako najveći adut Zvezde, koja je uz Galatasaraj najzvučnije ime u grupi.\nCrveno-beli prvi test imaju na domaćem terenu protiv nemačkog Ulma, koji u svojim redovima ima upravo jednog od bivših igrača srpskog kluba Rajana Tompsona, ali i bivšeg pleja Partizana Patrika Milera.\nNemci su prošle sezone nakon startnih 2-1 zabeležili sedam poraza u nizu i prvi put nisu prošli u Top 16, nakon četiri uzastopna plasmana.\nStoga je primarni cilj ove sezone upravo druga faza, zbog čega je nemački tim proširio roster kako bi mogao da se nosi teškoj borbi na dva fronta.\nIako nema prezerano prepoznatljivo ime u svetu košarke, Ulmu će ovo biti već šesti nastup u EK u poslednjih sedam godina, pa svakako nije tim koji treba potceniti.\n“Želimo da odigramo dobru utakmicu, u dobrom ritmu, jer je početak važan, posebno zbog činjenice da je Evrokup ove godine izuzetno jako i kvalitetno takmičenje sa puno dobrih timova. Naš prvi protivnik je ekipa koja je u vrhu nemačke košarke i koja napreduje u svakom segmentu. Zato je važno da odigramo kvalitetno, da naši navijači od kojih očekujemo da budu naš šesti igrač, budu zadovoljni na kraju i prikazanim i rezultatom”, rekao je trener Zvezde Milan Tomić.\nU meču koji se može smatrati derbijom prve runde Galatasaraj gostuje španskoj Andori. Oba tima su tokom leta značajno promenila sastave ekipa, počevši od trenera.\nS obzirom da se uz Zvezdu od ova dva tima očekuje borba za vrh tabele, pobeda u međusobnom duelu već u prvoj rundi biće bitan korak ka Top 16.\nGalata je ovog leta dovela Arona Herisona, Zeka Ogusta, Taja Vebstera, Jaku Klobučara, Marka Arapovića, ali posebnu pažnju treba obratiti na 23-godišnje snažno krilo Najdžela Hejsa.\nTurski tim pod vođstvom trenera Ertugrula Erdogana ima bukvalno potpuno nov sastav, ali to neće umanjiti opasnost ove ekipe.\nGalata je prepuna dokazanih veterana koji znaju da se takmiče na ovom nivou, a osim Hejsa tu je još jedan sjajni košgeter Herison što garantuje zabavnu košarku u Istanbulu.\nS druge strane, njihov rival sa Pirineja fokusiran je na modernu, dinamičnu, agresivnu košarku, uz iskustvo iz prethodne sezone.\nTim su pojačali Redži Apšou, Rafa Lus i nama dobro poznati Dilan Enis, a poseban doprinos se očekuje od Šejna Vitingtona, koji se svrstava među najbolje centre u EK.\nOsim toga, Andora će značajno da se oslanja na spoljni šut Albisija i Lusa kao svojih ključnih igrača, koji će organizovati napad i stvarati prostor za šuteve.\nU trećem meču sastaju se debitanti u takmičenju Breša i Monako, što znači da će jedan od ova dva tima zabeležili istorijsku pobedu.\nU svoju prvu sezonu u EK Breša ulazi sa potpuno renoviranim sastavom u kojem se ističu imena iskusnog pleja Luke Vitalija, pouzdanog šutera Brajana Saketija, ali bi nosioci igre trebalo da budu Brajon Alen i Džordan Hamilton uz Avudua Abasa.\nRelativna nepoznanica je i francuski šampion Monako, ali trener Sašo Filipovski je doveo nekoliko sjajnih imena poput Derika Nidama i Džeroda Džonsa na jezgro tima koji predvodi još jedan bivši crveno-beli Elmedin Kikanović.\nBosanskohercegovački centar će svakako biti i ove sezone ključni faktor u igri “Kneževa”, a za one koji ga nisu gledali još od vremena u Zvezdi i ALBI, dostigao je potpuno novu dimenziju igre.\nIako debitant, Monako sigurno neće biti potpuni autsajder u grupi, što je dovoljan znak koliko će izjednačena i neizvesna biti borba za Top 16.\nGrupa B: ALBA, Gdanjsk, Cedevita, Limož, Lokomotiva Kubanj, Tofaš Bursa\n20.00 ALBA – Tofaš\n20.00 Gdanjsk – Lokomotiva Kubanj\nsreda Limož – Cedevita\nNa startu takmičenja ALBA, koja je prošle godine igrala izuzetno atraktivnu košarku, dočekuje turski Tofaš Bursu.\nPredvođena legendarnim trenerom Aitom Garsijom Renesesom, Nemci su opet bazirali tim na mladost i energičnost.\nS druge strane, Turci se oslanjaju na iskustvo pojačanje Diantea Gereta i Demonta Harbera. Jedan od favorita takmičenja Lokomotiva Kubanj će prvi test imati u Poljsko, u Gdanjsku.\nPoljski tim se vraća na evropsku scenu posle 15 godina, pa se bilo šta osim epizodne uloge ne očekuje od ove ekipe.\nS druge strane, Lokomotiva je dominirala prošle sezone i postavila rekord sa 20 uzastopnih pobeda, ali to nije bilo dovoljno za titulu.\nOvaj meč obeležiće i međusobni duel braće Ponitke, Mateuša i Marsela.\nU trećem meču grupe nastupa treći predstavnik ABA lige, zagrebačka Cedevita, koja gostuje u Limožu.\nZagrepčani su se žestoko pojačali proteklog leta, doveli dokazanog trenera Sita Alonsa koji je dobio čak 11 pojačanja, a sve u cilju plasmana u Evroligu.\nMeđutim, da je potrebno vreme da se ovaj tim uigra videli smo u nedelju kada je Partizan slavio usred Zagreba, postigavši čak 53 poena u prvom poluvremenu.\nS druge stranem, Limož je zadržao jezgro tima iz prošle sezone koje je pojačano dolaskom Dvajta Hardija, pa će uigranost biti glavni adut Francuza.\nGrupa C: Trento, ASVEL, Partizan, Ankara, Valensija, Zenit\n20.45 Valensija – ASVEL\nsreda Zenit – Turk Telekom\nsreda Trento – Partizan\n“Grupa smrti”, tako su je odmah prozvali. To dovoljno govori šta čeka Partizan u EK ove sezone.\nCrno-beli ulaze sa velikim ambicijama u novu sezonu, a iako je imperativ ABA liga i povratak u Evroligu, sigurno ne žele da budu samo puki učesnik EK kao prethodnih godina.\nPrvi rival srpskom velikanu je italijanski Trento, koji je u odnosu na prošlu sezonu promenio bukvalno pola tima.\nDeo ekipe čine i dvojica Srba, plej Nikola Radičević i centar Nikola Jovanović, koji je stigao na pozajmicu iz Crvene zvezde.\nIgru u reketu Italijani bi ipak trebalo da grade oko 20-godišnjeg krila ANdree Mecanotea, dok bi glavni nosioci trebalo da budu povratnici Devin Merbl i Davida Paskolo.\nIpak, posebno pažnju odbrana crno-belih će morati da obrati na pouzdanog šutera Dijega Flakadorija.\nOvaj momak je u poslednje tri sezone biran za najboljeg mladog igrača u Italiji, a u Trentu očekuju da posebno eksplodira upravo u novoj, njegovoj petoj u timu, a trećoj u Evrokupu gde je prošle sezone imao i jedan meč sa 20 poena i šest asistencija.\nAdut crno-belih bi trebalo da bude trenutak susreta, jer zbog brojnih promena u sastavu i dolaskom novog trenera Trentu će sigurno biti potrebno vreme da se uigra do nivoa koji njegovi strastveni navijači očekuju.\n“Još prilikom žreba smo znali da će nas u Evrokupu čekati težak posao. To se i potvrdilo, jer su ekipe u našoj grupi veoma kvalitetne. Ipak, verujem da ćemo u tih 10 utakmica prve faze takmičenja biti konkurentni za prolaz u Top 16. Naš sutrašnji rival, ekipa Trenta, ima dobro ukomponovan sastav, kao i trenera koji dugo radi u klubu i ima kontinuitet u radu. Sa naše strane, mi ćemo pokušati da dobro izdanje iz Zagreba, naročito iz prvog poluvremena, potvrdimo u Italiji”, rekao je trener Partizana Nenad Čanak.\nU centru pažnje na startu takmičenja biće svakako trostruki šampion Valensija, koja dočekuje ambiciozni ASVEL, čiji vlasnik Toni Parker želi brzo da stigne do Evrolige.\nNema potrebe naglašavati da će Valensija i ove sezone biti u konkurenciji za titulu, pre svega što je zadržala sjajno jezgro tima predvođeno bekom Rafom Martinesom i centrom Bojanom Dubljevićem.\nTim u kojem je ostalo čak 11 momaka iz prošle sezone (između ostalih Van Rosom, Antoan Dio, Giljom Vives, Fernando San Emeterio, Aron Dornekamp…) su osvežili dolasci Meta TOmasa i Luja Labejrija, a vratio se Majk Tobej.\nDobra spoljna linija, univerzalna unutrašnja, iskustvo, tradicija, verni navijači, stvar je jasna – sve osim titule biće neuspeh.\nStižemo do ASVELA od kojeg pomenuti Parker želi da napravi evropsku silu, a za nastup u EK ove sezone doveo im je nekoliko sjajnih imena, pre svih Mantasa Kalnietisa i Mira Bilana.\nKada se podsetimo da su se vratili Ej Džej Sloter i Demarkus Nelson, te superiskusni Livio Žan-Šarl, jasno je da ovaj tim ima visoke ciljeve.\nProšle sezone je stigao na korak od četvrtfinala, što ovaj klub nije video više od decenije, pa je logično očekivati da sada žele korak više, najmanje.\nJasna ambicija tima iz Vilerbana je mesto u Evroligi, od čega je ovaj klub trenutno udaljen svetlosnim godinama, ali iskustvo iz EK svakako tu razdaljinu može efikasno da smanji.\nTreći par prve runde čine turski Turk Telekom iz Ankare i još jedan ambiciozan tim, ruski Zenit.\nTurk Telekom se vraća na evropsku scenu posle osam godina, a za povratak je spremio izuzetno talentovan, a iskusan tim predvođen Enderom Arslanom.\nKljučni dodatak je veteran Redži Reding, a stigao je i bivši šampion Evrolige Silven Landesberg.\nMeđutim, verovatno ključno pojačanje je Vladimir Štimac, već godinama jedan od najboljih centara u Evropi, koji će sa Kenijem Gebrijelom i Metinom Turenom činiti čvrstu unutrašnju liniju.\nUkoliko ova ekipa brzo pronađe unutrašnju hemiju i savršenu kombinaciju na parketu, Turk Telekom bi mogao da da privuče veliku pažnju.\nSavršen test mogućnosti biće upravo Zenit, koji predvodi bivši NBA bek Brendon Dženings.\nU svojoj petoj uzastopnoj sezoni u EK tim iz Sankt Peterburga želi da kapitalizuje veliko iskustvo.\nU tom iskustvu veliku ulogu igra bivši kapiten Zvezde Marko Simonović, oko koga će i ove sezone da se dosta toga vrti u igri Zenita.\nNaravno, to nisu jedina bitna imena u timu Sergeja Karaševa, koji je reket pojačao sa Filipom Skrabom, Šonom Armandom i Džejlenom Rejnoldsem, iskustv daje i Vadim Panin, a talenat Džerod Uthof.\nZenit je u svakoj od prethodne četiri sezone igrao u plej-ofu – osminu finala 2015. i 2016, a četvrtfinale 2017. i 2018.\nTo će svakako biti primarni cilj i u novoj, ali nema sumnje da u Sankt Peterburgu potajno pričaju i o napadu na Evroligu.\nGrupa D: Torino, Frankfurt, Mornar, Lijetuvos Ritas, Unikaha, UNIKS\n18.00 Lijetuvos Ritas – Unikaha\nsreda Frankfurt – Torino\nsreda Mornar – UNIKS\nJoš jedna vrlo zanimljiva grupa u kojoj će od da “pršti” od prvog minuta, jer je čine čak tri bivša osvajača.\nVeć na startu se u Viljnusu susreću dva Lijetuvos Ritas i Unikaha. Ritas je dvostruki prvak, ali poslednji put je to bio 2009.\nS druge strane, Unikaha je prvak bila jednom, pre dve sezone, a kao i u tom slučaju i sada je motivisana plasmanom u Evroligu.\nRitas je doveo nekoliko iskusnih pojačanja na čelu sa Di Džejem Silijem i Dominikom Satonom, uz solidno jezgro na čelu sa Krisom Krejmerom.\nProšle sezone Litvanci su stigli do Top 16, ali su sa 0-3 brzo ostali bez šanse da se bore za plej-of, što će im sada biti glavna ambicija.\nAndalužani su promenili trenera letos, stigao je Luis Kazimiro, a tim su pojačali Brajan Roberts, Haime Fernandes, Kajl Viltjer i Matijas Lesor, a videćemo da li će to uspeti da nadoknadi odlazak Nemanje Nedovića.\nBitnu ulogu bi stoga trebalo da ima naš Dragan Milosavljević, čije iskustvo i univerzalnost će svakako biti veliki plus za ekipu.\nFoto: ABA/Petrol Olimpija/Ales Fevzer\nU EK se posle sedam godina fratio Frankfurt, koji želi da se dobro predstavi pred svojim navijačima protiv Torina.\nMeđu brojnim pojačanjima proteklog leta nije bilo bombastičnih imena, ali trener Gordon Herbert “preti” svima da će njegov tim biti čvrst orah.\nS druge strane, Torino je već privukao pažnju dolaskom legendarnog NBA trenera Lerija Brauna, koji je okupio zanimljivu ekipu na čelu sa Viktorom Radom, Karlosom Delfinom, Tajšonom Tejlorom, Davidom Okekeom, Treom Holderom.\nČetvrti predstavnik ABA Mornar Bar je jedan od debitanata, a na statu ga čeka najteži mogući test, UNIKS.\nTim iz Kazanja kao i svake sezone ima najveće ambicije, tituli u plasman u Evroligu, pa je tokom leta doveo nekoliko snažnih pojačanja.\nPre svih stigao je bivši šampion i MVP Evrokupa Erik Mekalum, a tu su još Rejmar Morgan, Artjom Klimenko, Maksim Šeleketo…\nPriključili su se već snažnom sastavu čije jezgro čine Džamar Smit, Anton Ponkrašov, Trent Loket, Kostas Kajmakoglu.


Severna Koreja zapretila napadom na SAD | Skandalozno\nSeverna Koreja zapretila napadom na SAD: Imate rok do ponedeljka!\nSeverna Koreja zapretila je napadom ukoliko SAD ne otkažu multinacionalne vojne vežbe, čiji je početak zakazan za ponedeljak.\nJužna Koreja svake godine zajedno sa SAD i ostalim saveznicima izvodi vojne vežbe pod nazivom “Ulchi-Freedom Guardian”. Cilj ovih vežbi je poboljšanje vojne spremnosti i bezbednosti u regionu, kao i održavanje stabilnosti na Korejskom poluostrvu.\nOvakve vežbe se održavaju svake godine, a Severna Koreja, takođe, svake godine preti napadom.\n– Što su vežbe intenzivnije, to je potrebna i jača vojna reakcija – izjavio je predstavnik za medije severnokorejske Nacionalne komisije za odbranu.\n– SAD su svesne pretnji – rekao je zvaničnik američkog Stejt departmenta, i dodao da su vojne vežbe transparentne, fokusirane na odbranu i osmišljene tako da se poveća vojna spremnost Južne Koreje i regije.\nOve pretnje nisu nikakva novost za SAD, ali sad se razlikuju jer deluju mnogo ozbiljnije nego dosad.\n– Vojska i narod nisu više ono što su bili u prošlosti kada su se puškama borili protiv američkih nuklearnih bombi. Severna Koreja je nepobediva sila i poseduje opremu koja je nepoznata ostatku sveta – poručili su sjevernokorejski zvaničnici.\nU izveštaju državne televizije u Severnoj Koreji stoji da ova zemlja nije mogla da se suprotstavi SAD u prošlosti, no ove godine može da preti napadom na američko tlo.\n– Ako SAD žele da njihova teritorija bude sigurna, onda moraju da odustanu od vojnih vežbi – poručeno je iz Severne Koreje.\nSevernokorejci nisu zainteresovani za pregovore o nuklearnom programu poput onih u slučaju Irana. Bivši američki general koji je učestvovao na ranijim vojnim vežbama smatra da Kim Džong Un samo traži pažnju.\n– Jedan od ključnih ciljeva propagande mladog lidera je da privuče pažnju SAD. S obzirom na činjenicu da smo fokusirani na Islamsku državu, Al Kaidu, Rusiju i Ukrajinu, Kim čini sve kako bi bio u centru pažnje – izjavio je general Mark Hertling.\nSAD zajedno sa svojim partnerima kao što su Australija, Kanada, Kolumbija, Danska, Francuska, Novi Zeland i Velika Britanija, namerava da započne vežbe u ponedeljak, a one će trajati 12 dana.\nBudite prvi sa komentarom na članku "Severna Koreja zapretila napadom na SAD: Imate rok do ponedeljka!"


Blic\t01.12.2018 14:05\nVesić je na TV Pink rekao da je dobro da se Srbija konačno kao zemlja bavi time da pridobijemo saveznike ističući da to sjajno radi predsednik Srbije Aleksandar Vučić.\n- Mi smo zemlja koja u svakom trenutku ima na raspolaganju mogućnost pritiska na albansku stranu, ali put koji je izabrao (predsednik Aleksandar) Vučić jedini je mogući da pridobijemo saveznike u medjunarodnoj zajednici kako bismo rešili problem koji postoji - rekao je Vesić.\nOn je dodao da Srbija prvi put ima političara koji je svestan težine problema i svestan da se problem mora trajno rešiti, jer, kako navodi, status kvo ne odgovara nikome, a naročito ne Srbiji.\nNa pitanje šta očekuje od posete komesara EU Johanesa Hana Prištini, odgovorio je da ne očekuje ništa, jer EU da je htela i mogla, ona bi već naterala Prištinu da povuče takse koje je povećala za proizvode iz centralne Srbije.\n- Ništa se nije desilo što bi Prištinu nateralo da povuče takse. Svi se deklarativno izjašnjavaju da su protiv taksi, ali mislim da niko nije toliko naivan da misli da vlast u Prištini može da radi protiv volje svih onih koji su ih priznali - rekao je Vesić i dodao da očigledno neko misli da na taj način Srbiju treba naterati da prizna Kosovo.\nNa pitanje da prokomentariše oslobađajuću presudu komandantu Armije BiH u Srebrenici Naseru Oriću za zločine nad Srbima, Vesić je rekao da ništa drugo od suda u Sarajevu nije ni očekivao.\n- Očigledno da je jedino Srbija zemlja koja je osudila one koju su počinili zločine i to pokazuje da smo spremni da priznamo kada nešto pogrešimo, a nažalost drugi nisu - rekao je Vesić.\nKada je reč o dešavanjima u Crnoj Gori, Vesić je rekao da mu je žao što pokušavaju da izgrade identitet na anisrpstvu, podsetivši da je Srbija mirno prihvatila njihovu odluku o nezavisnosti.\n1. hoces li ti govno preletacko biti deo tog sporazuma?


Svaka četvrta osoba koja strada u saobraćajkama starija je od 65 godina - Novi Sad\nSvaka četvrta osoba koja strada u saobraćajkama starija je od 65 godina\n17:03:00 09.03.2017, Komentara: 0\nNovi Sad - Svaka četvrta osoba koja je poginula u saobraćajnoj nezgodi starija je od 65 godina, što je 25 odsto od ukupnog broja smrtno stradalih, dok stariji od 65 godina čine 10 odsto povređenih u saobraćajkama.\nTi podaci izneti su na tribini o bezbednosti u saobraćaju za osobe starije od 65 godina, koja je održana u Plavoj sali Skupštine grada Novog Sada. Na kampanji posvećenoj osobama ove starosne dobi proteklih meseci radile su Agencija za bezbednost saobraćaja i kompanija „Ninamedia“.\nTribinu je otvorio član Gradskog veća za saobraćaj i puteve Aleksandar Kravić, rekavši da statistika nije sjajna i da je najbitnije da ljudi budu realni prema sebi i svojim sposobnostima.\n- Izuzetno je važno da se ljudi informišu i da nemaju predrasude, da razmišljaju o sebi. Frekvencija saobraćaja je povećana, a ljudi u trećoj dobi imaju slabije psiho-fizičke i motorne funkcije. Statistika nije sjajna i zato se borimo da bude bolja - rekao je Kravić.\nNovi Sad je bio prvi u nizu od deset gradova u kojima će u narednim nedeljama biti održane tribine namenjene osobama starijim od 65 godina, a na kojima će govoriti predstavnici Agencije za bezbednost saobraćaja, saobraćajni inženjeri i zdravstveni radnici.


Put do nezaposlenosti je popločan minimalnom zaradom - Vjesnik slobode\nNevidljiva ruka je mjesečna kolumna mladih ekonomista iz Crne Gore koji teže da kroz lično iskustvo i istraživački rad pišu o postojećim ekonomskim problemima i njihovim glavnim uzrocima.\nPovećanje minimalne zarade je pitanje koje se sve češće provlači kroz javni diskurs crnogorske javnosti. Premda bi se očekivalo da je to pitanje kojim će se ponajviše baviti ekonomska struka, ipak izgleda da se njime dominantno bave političari. I to ne treba da čudi, jer pitanje minimalne zarade je odličan mehanizam kojim se javno mnjenje može manipulisati i koje može donijeti pozamašne političke poene posebice u državi čija je ekonomska stabilnost upitna, bez obzira na optimistične podatke koje nam pruža statistika. Jer građanin ne živi od statistike, niti prehranjuje porodicu njome, a naposljetku treba se prisjetiti i čuvene dosjetke: mala laž, velika laž i statistika.\nSlušajući diskusiju koja se vodi oko povećanja minimalne zarade, stiče se utisak da je to jedan od gorućih problema koji sprječava građane Crne Gore da uživaju u prosperitetu i ekonomskom blagostanju. Da li je to pitanje zaista od tolike važnosti ili ipak služi za sticanje političkih poena, bilo vlasti ili opozicije?\nU istraživanju koje je sproveo UNDP u Crnoj Gori piše: „Analizirajući podatke o kretanju minimalne zarade i drugih ekonomskih indikatora, za period od od 1994. godine, u Crnoj Gori, može se zaključiti da povećanje minimalne zarade ne utiče na kretanje prosječne zarade, a istovremeno utiče na smanjenje zaposlenosti i povećanje nezaposlenosti, odnosno povećanje neformalne zaposlenosti.“ – čime nam se jasno ukazuje na činjenicu da bi eventualno povećanje minimalne zarade u trenutnom ekonomskom ambijentu vodilo ka tome da veliki broj radnika bude potisnut ka neformalnoj ekonomiji. Pritom treba imati u vidu da neformalna ekonomija trenutno čini do 40 procenata crnogorskog BDP-a.\nOsnovna ekonomska logika nalaže da je cijena proizvod tržišnih mehanizama ponude i tražnje. Zbog čega bi onda plata bila izuzetak? Plata ili mjesečna zarada koju dobijamo od poslodavca je upravo cijena rada po kojoj je jedan pojedinac voljan da radi (zaposleni), a po kojoj je drugi pojedinac voljan da plati (poslodavac). Na tržištima koja su oslobođena državnog intervencionizma i bespotrebnih regulacija, cijena se formira na osnovu ponude i tražnje, te se tako u krajnjem slučaju – zahvaljujući ovim mehanizmima – može definisati cijena rada za radnika/ icu u supermarketu, vozača/icu autobusa, finansijskog direktora/ice i slično. Onda kada se zakonima utiče na mehanizam ponude i tražnje kroz, recimo Zakon o minimalnoj zaradi, javlja se situacija u kojoj je ponuda radne snage veća od tražnje, a krajnja posljedica je nezaposlenost ili neformalna zaposlenost.\nUkoliko bi predloženi Zakon o minimalnoj zaradi bio usvojen u trenutnom ekonomskom ambijentu, izvjesno je da bi se i poslodavci stavili u veoma izazovan položaj, jer bi opstanak mnogih manjih i srednjih preduzeća bio upitan. Svako ko ne živi u zabludama raznih statističkih podataka može da uvidi da je položaj radnika u Crnoj Gori veoma težak i da se mnogi suočavaju sa velikim životnim izazovima i konstatnom borbom za preživaljavanjem, te da se život mnogih radnika sveo sa „od mjeseca do mjeseca“ na „od dana do dana“.\nČini se da bismo trebali kao društvo da se posvetimo prvenstveno tim pitanjima kako bismo izgradili zdrav ekonomski ambijent, a da zatim odlučujemo o sudbini minimalne zarade, kako je to uostalom rađeno i u Švajcarskoj.


Samo do Nove godine specijalna ponuda u Vojvođanskoj banci: Bez troškova obrade zahteva za stambeni kredit - Hello! magazin\nSamo do Nove godine specijalna ponuda u Vojvođanskoj banci: Bez troškova obrade zahteva za stambeni kredit\n-Dosadašnji podaci o plasiranim stambenim kreditima su odličan indikator da do kraja godine možemo očekivati i do 70 odsto višu realizaciju nego u prošloj. To dokazuje da smo napravili pravu ponudu, da su je građani prepoznali i da smo postali banka njihovog izbora – ističe Nebojša Pantelić, direktor funkcije Upravljanje Mrežom i Stanovništvo i član Izvršnog odbora u Vojvođanskoj banci.\n-Još jedna prednost stambenih kredita Vojvođanske banke je da klijenti dobiju predodobrenje i pre pronalaženja konkretne nekretnine. Na taj način u samom startu mogu da saznaju kojom sumom za kupovinu stana raspolažu, odnosno koji iznos kredita će im biti odobren, dodao je Pantelić.\nstambeni krediti, Vojvođanska banka


Nastavak suradnje Republike Češke i Bosne i Hercegovine kroz projekat koji se realizira na području grada Bihaća - Grad Bihać\nNastavak suradnje Republike Češke i Bosne i Hercegovine kroz projekat koji se realizira na području grada Bihaća\nU gradskoj upravi održan je sastanak na kojem su učestvovali predstavnici grada Bihaća na čelu sa gradonačelnikom Šuhretom Fazlićem, predstavnici Civilne zaštite oba bh. etniteta, predstavnici Civilne zaštite USK-a, predstavnici Civilne zaštite gradova Bihaća i Bosanske Krupe, predstavnik Sektora za zaštitu i spašavanje Ministarstva sigurnosti BiH, Samir Đonlić i Štepan Santruček, konzul Republike Češke u našoj državi zajedno sa Šefom ronilačkog tima Češke Republike.\nSpecijalna jedinica za podvodno deminiranje Češke Republike u suradnji sa Federalnim i Kantonalnim štabom civilne zaštite te štabom civilne zaštite gada Bihaća u sklopu projekta razvojne suradnje na lokacijama u blizini Brekovačkog mosta vrše pronalaženje i/ili uništavanje municije i ostalih neksplodiranih ubojnih sredstava.\nOvaj projekat je otpočeo 2015. godine na osnovu potpisanog Memoranduma o razumijevanju između Ministarstva sigurnosti BiH i Ministarstva unutrašnjih poslova Republike Češke što predstavlja nastavak dugogodišnje suradnje Republike Češke sa Bosnom i Hercegovinom. Tim ronioca iz ove države već je treći put na području Unsko-sanskog kantona a organiziranim potragama pronašli su veliki broj neksplodiranih ubojnih sredstava u rijeci Uni.\nBitno je naglasiti da projekat nema vremenskog ograničenja a koncipiran je tako da jedan dio projekta obuhvata operativne aktivnosti na teritoriji BiH, a drugi dio projekta obuhvata obuku ronilačkih enititetskih timova.


Станови за ратне инвалиде\nHomeDRUŠTVOStanovi za ratne invalide\nNa sednici Saveta za osobe sa invaliditetom razmatrano je rešavanje stambenog pitanja ratnih vojnih invalida i porodica palih boraca na teritoriji Novog Sada, kao i pitanje naknade dela troškova međumesnog prevoza učenika koji imaju prebivalište u Novom Sadu, a pohađaju srednju školu van njega, saopšteno je danas iz Skupštine grada.\nKako se navodi, predlogom odluke o rešavanju stambenih potreba ratnih vojnih invalida i porodica palih boraca, predviđeno je davanje u zakup na određeno vreme od 10 godina stanova koji se nalaze u višeporodičnoj stambenoj zgradi, izgrađenoj sredstvima obezbeđenim programom uređivanja građevinskog zemljišta, u Ulici Stanoja Stanojevića broj 15, u Novom Sadu, rečeno je u obrazoženju.\nPredlogom su određeni uslovi za rešavanje stambenih potreba i propisano je da pravo imaju ratni vojni invalidi iz oružanih akcija posle 17. avgusta 1990. godine, kao i ratni vojni invalidi u vezi sa učestvovanjem u ratu od 24. marta do 26. juna 1999. godine, i članovi porodica palih boraca iz oružanih akcija posle 17. avgusta 1990. godine, i u vezi sa učestvovanjem u ratu od 24. marta do 26. juna 1999. godine, kojima je, po tom osnovu, utvrđeno pravo na porodičnu invalidninu.\nUslov za ostvarenje tog prava je da nisu uključeni u integracioni ili povratnički program koji sprovodi Komesarijat za izbeglice i migracije, kao i da nemaju nepokretnu imovinu na teritoriji Republike Srbije ili van nje, kojom bi mogli da reše svoju stambenu potrebu.\nOdlukom o naknadi dela troškova međumesnog prevoza učenika, predviđeno je da kada je u pitanju dete samohranog roditelja, ono ostvaruje pravo na naknadu dela troškova međumesnog prevoza 80 odsto od cene prevoza, saopšteno je iz Skupštine Novog Sada.


Talibani pristali na obustavu vatre u Avganistanu – NovostiDana.rs\nAvganistanski pobunjenici talibani pristali su danas na privremenu obustavu vatre širom zemlje, tokom koje bi mogli da potpišu mirovni sporazum sa SAD, objavili su zvaničnici te grupe.\nSAD su zahtevale primirje pre potpisivanja mirovnog sporazuma koji bi Vašintonu omogućio da vrati u domovinu vojnike iz Avganistana i okonča 18-godišnji vojni angažman u toj zemlji, najduži u američkoj istoriji.\nPrema procenama, u Avganistanu je trenutno 12.000 američkih vojnika.\nTrajanje primirja nije precizirano, kao ni kada će ono početi, ali je nagovešteno da će trajati 10 dana.\nČetiri člana pregovaračkog tima talibana nedelju dana su razgovarala s upravnim savetom pobunjenika pre nego što su postigli dogovor o kratkoj obustavi vatre.\nPregovarački tim se danas vratio u Katar gde se i dalje nalazi politička kancelarija talibana i gde specijalni američki izaslanik za Avganistan Zalmaj Kalilzad vodi mirovne pregovore s njima od septembra 2018. godine.


Divjak: Dao sam komandu da se ne puca! – Informer\nRatni general Armije BiH Jovan Divjak, koji zbog navodnih optužbi za zločin na vojnicima JNA u Dobrovoljačkoj ulici u Sarajevu 1992. godine u Beču čeka na odluku o izručenju Srbiji ili BiH, tvrdi da je greškom uhapšen i da se u Dobrovoljačkoj radilo o “nepotrebnom incidentu u haotičnoj situaciji”.\n“Čuo sam za pucnjavu, i dao sam komandu da se ne puca. Vijerujem da sam doprinjeo da nema više mrtvih“, rekao je Divjak bečkom listu “Standard” na pitanje šta se dogodilo 3. maja 1992. u Dobrovoljačkoj ulici.\nDivjak je uhapšen u Austriji 4. marta na osnovu potjernice srpskih vlasti pod optužbom da je učestvovao u navodnom zločinu u Dobrovoljačkoj ulici u Sarajevu, a zahtjev za njegovo izručenje podnijele su Srbija i BiH.\nDivjak je kazao da je bio iznenađen hapšenjem u Austriji jer je 2010. u Minhenu provjeravan zbog srpskog naloga za hapšenje, ali je Njemačka preuzela mišljenje Interpola da ne postoji međunarodni nalog za hapšenje.\n“Već 1995. je jedan srpski vojni advokat utvrdio da nemam nikakvu odgovornost za događaje u Dobrovoljačkoj ulici. Međutim, krivica je i kod državnog tužilaštva BiH koja nikada nije zaključila slučaj jer u suprotnom ne bih sada sjedio u Austriji“, rekao je Divjak, koji čeka na odluku austrijskih vlasti o izručenju, nakon što je za njegovo puštanje iz ekstradicionog pritvora uplaćena kaucija od 500.000 eura.\nOn je ocjenio da bi, u cilju riješavanja ratnih zločina, najbolje bilo da se formira međunarodna komisija za istinu, kao što postoji u Južnoj Africi.\nIstičući da je njegovim hapšenjem Austrija napravila grešku, Divjak je, na pitanje zbog čega proces odlučivanja o njegovom izručenju traje toliko dugo, kazao da vijeruje da se radi o političkoj igri.\n“Austrija ne želi konflikt sa Srbijom i Bosnom. Oni znaju da sam nevin i napravili su grešku, te sada traže izlaz, kako će se ponovo izvući iz situacije. Meni je rečeno da sud čeka na mišljenje savezne ustanove za azil“, objasnio je Divjak.\nPrema njegovim rječima, državno tužilaštvo Austrije je čekalo na pravni sporazum između Srbije i Bosne, do kojeg nije došlo.\nJosipović, Tadić i Predsjedništvo BiH na Brionima


Štrajk radnika "Fijata" u ponedeljak - Radio 021\n"Štrajk upozorenja biće organizovan na radnim mestima, od 13:30 do 14:30 časova, kako bi poslovodstvu, ali i Vladi Srbije kao suvlasniku fabrike, skrenuli pažnju da je naš požaj sve teži i da nema rezultata sporazuma potpisanog posle prestanka štrajka održanog pre pet meseci", rekao je Stanić.\n"Uslovi rada su sve teži jer je dosta radnika napustilo fabriku, a niko nije zaposlen. Ne znamo kakvi su rezulati rada komisije koja je trebalo da ispita organizaciju posla. Plate nisu povećane već su samo usklađene sa rastom inflacije, a neizvesna je isplata dogovorenih bonusa efikasnosti", rekao je Stanić.\nRadnici fabrike FCA bili su u generalnom štrajku od 28. juna do 18. jula. Rukovodstvo fabrike je pristalo da pregovara sa radnicima tek kad je prekinut štrajk i dogovoreno je povećanje plata od avgusta za 2,2 odsto i u 2018. za 4,5 odsto. Dogovorena je i isplata bonusa i da se naknada za noćni prevoz udvostruči, kao i da u naredne tri godine zaposleni u FCA ne obustavljaju proizvodnju.\nVlada Srbije Sindikat Fijat Fiat\nSrbija 107. na svetskoj listi koja rangira države prema nezavisnosti pravosuđa


"Fiat" planira da proizvede više od 100.000 vozila u 2015. godini - Biznis i Finansije\nHome\tVestiEkonomija\t„Fiat“ planira da proizvede više od 100.000 vozila u 2015. godini\n„Fiat“ planira da proizvede više od 100.000 vozila u 2015. godini\nOd četvrtka, proizvodnja u FAS-u uobičajeno će biti organizovana u tri radne smene, te će sa traka silaziti 600, a možda i više automobila dnevno, u zavisnosti od potražnje na tržištu.\nU FAS-u bi ove godine, prema očekivanjima poslovodstva, trebalo da bude proizvedeno više vozila nego lane, kad je iz pogona izašlo i inostranim tržištima isporučeno nešto preko 100.000 „fiata 500L“. U menadžmentu tvrde da je taj model dobro prihvaćen na inostranim tržištima, a da se najbolje prodaje u Italiji, Francuskoj, Španiji i Britaniji. Matična kompanija, „Fiat Chrysler automobili“ (FCA), u poslednji vreme, saznaje se, beleži rekordne plasmane i u Americi, gde se solidno prodaje i kragujevački „veliki fića“.\nIz kompanijskog sindikata poručuju da zaposleni u drugoj polovini ove godine očekuju početak priprema za proizvodnju još jednog modela, a potom i nove investicije, upošljavanje svih fabričkih kapaciteta, nove dobavljače, povećanje broja zaposlenih i u FAS-u i kod kooperanata, kao i povećanje zarada.\nSindikat i menadžment FAS-a krajem 2014. potpisali su novi kolektivni ugovor, sa trogodišnjim rokom trajanja. Ugovor jeste usklađen sa novim Zakonom o radu, ali je zadržao prethodnu, povoljniju za radnike, odredbu da im se minuli rad obračunava i plaća na osnovu ukupnog radnog staža, a ne samo onog ostvarenog u toj kompaniji. Radnici FAS-a su, pored ostalog, sačuvali i pravo na regres, topli obrok i plaćeno odsustvo od sedam radnih dana.


Šabac - Turistička agencija R-TOURS Beograd\n„Voleo sam u Šapcu kraj Save, jednu malu, njene oči plave…“, verovatno svako (bar u sebi) zapeva stihove ove narodne pesme dok preko savskog mosta sa „vojvođanske“ strane ulazi u Šabac. U Šabcu, sa prigradskim naseljima, živi oko 70.000 stanovnika a opštinu osim reke Save oivičava i Drina. Osnovni privredni potencijali Šabačkog kraja su kvalitetno zemljište pogodno za sve vrste poljoprivredne proizvodnje, a vode reka pogoduju razvoju brojnih privrednih grana; industrije, vodoprivrede, poljoprivrede, rečnog saobraćaja i turizma.\nGrad ima bogatu istoriju, a posebno treba istaći razvoj kulturnih objekata. Ključni period na koji se ovaj projekat konceptualno i tematski oslanja je 19. vek, tačnije period dolaska Jevrema Obrenovića na vlast (1816. godine) do svetskih ratova u kojima je grad pretrpeo velika uništenja. Raznim istraživanjima otkriveno je da je Šabac izuzetno slabo vidljiv na turističkoj mapi Srbije i portalima koji se bave prezentacijom i afirmacijom Srbije kao turističke destinacije. Šabac se uvek pominje kao glavni grad mačvanskog regiona, ali bez pravog osvrta na osobenosti javnog i kulturnog života samog grada u odnosu na neposredno ruralno okruženje. Upravo u tome je nastojanje šapčana, da pre svega svoje stanovnike, pa jednako tako i sve goste grada upoznaju sa svim lepotama Šabca i okoline.\nKulturni život Šabac iznosi kroz niz manifestacija koji se održavaju u toku godine, poput: Bogojavljenskog plivanja, Uskršnjeg rok maratona, Noći muzeja, Moto skupa Šabac, Festivala „Ruže Lipolista“, Plivačkog maratona, Šabačkog letnjeg festivala, Mišarskog višeboja, Čivijade, Fićijade, Šabačkog vašara, Šabac plus demo festa, Oktobarskog salona, Jazz&blues festivala, Godišnji koncerat KUD-a „Abraševića“. Od otvaranja Škole za umetničke zanate, umetnost je popularna među mladima u Šapcu, te postoji veliko interesovanje za sve oblasti vizuelnog umetničkog stvaralaštva.U organizaciji Udruženja likovnih stvaralaca Šapca redovno se održavaju izložbe mladih stvaralaca.\nŠapčani provode vreme na različite načine, grad ima tvđavu na reci i gradsku plažu, veliki broj sportskih terena, hipodrom i gradski stadion koji služi za fudbalske mečeve i takmičenja u atletici. U Šabcu postoje dva veća parka i mnoštvo malih otvorenih prostora namenjenih okupljanju i igri, kao i mnoštvo otvorenih gradskih trgova i platoa. Glavna ulica, poznata i kao Korzo, ima tradiciju okupljanja i prolaska njome dugu od kada i grad postoji. Još nekoliko tačaka u okolini grada takođe valja posetiti prilikom dolaska u u ovaj kraj Srbije, primerice Ašikov grob (Spomenik ljubavi) – spomen-kompleks u selu Metlić podignut u znak sećanja na veliku i tragičnu ljubav Pavla i Đule koju je opisao Janko Veselinović u istoimenoj noveli, ili Dunjića kuću – građenu još početkom 20. veka u neorenesansnom stilu i koja tokom devedesetih godina prošlog veka postaje Gradska kuća, kao mesto reprezentacije na najvišem kulturnom i političkom nivou. Omiljeno izletište Šapčana je legendarna planina Cer, udaljena oko 25 km od Šapca sa koje se pruža mogućnost za šetnju markiranim planinarskim stazama koje turiste upućuju do značajnih lokaliteta u okolini: Spomen kosturnice u Tekerišu, podignute u čast palih srpskih ratnika u Cerskoj bici, avgusta 1914. godine, kao i manastira Radovašnica, Petkovica i Čokešina.\nSmeštaj u Šapcu – Hotel “Sloboda”\nR-TOURS preporučuje hotel “Sloboda” u Šapcu\nHotel ima 95 smeštajnih jedinica kapaciteta 265 gostiju. U sklopu hotela su tri multifunkcionalne sale od 30 do 800 mesta, od kojih najveća sa 943 m2 ima mogućnost pregrađivanja.\nGostima su na raspolaganju i pansionski i à la carte restoran „A“, lobi bar i kafe-poslastičarnica „Vremeplov“, sa pogledom na gradski trg i pešačku zonu.\nCenovnok smeštaja – Hotel “Sloboda” Šabac\nCene su izražene u eurima. U cenu nisu uračunata boravišna taksa i osiguranje koje iznosi 1 eur po osobi, po danu.\nDeca od 6-12 godina imaju 50% popusta na smeštaj.\nDeca do 6 godina plaćaju samo osiguranje u iznosu od 0,20 eura po osobi po danu.


Najavljen protest zbog protokola\nNa Kosovu se nastavljaju kritike na račun Tačijeve Vlade posle potpisivanja sporazuma Euleksa i MUP-a Srbije o policijskoj saradnji. Vlada Kosova je optužena da je dozvolivši da neko drugi umesto Kosova potpisuje sporazume, dovela u pitanje nezavisnost. To će biti razlog što će u ponedeljak neke nevladine organizacije održati protest.\nInstitucije Kosova nisu sprečile potpisivanje sporazuma Euleksa i MUP-a Srbije o policijskoj saradnji i time narušile državnost Kosova. Ovako reaguju kosovska opozicija i nevladin sektor nakon što je u petak šef policijskog odeljenja Euleksa Rajner Kun potpisao Protokol o tehničkoj saradnji pravosudno-policijske misije EU na Kosovu, Euleks, i ministarstva unutrašnjih poslova Srbije.\nPotpredsednik opozicione Alijanse za budućnost Kosova Ahmet Isufi smatra da će posle potpisivanja protokola biti posledica po Kosovo. On ističe da su institucije pokazale slabost, jer su umesto da preduzmu inicijativu i potpisuju protokole sa susednim zemljama, dozvolile Euleksu da igra ulogu koju je nekada imao UNMIK, a to je međunarodna administracija.\n“Ovakav propust naneo je štetu u smislu predstavljanja Kosova i funkcionisanja institucija”, rekao je Isufi.\nEuleks i Vlada Srbije potpisali su protokol o policijskoj saradnji, koji podrazumeva jaču kontrolu granične linije prema Kosovu, a time i borbu protiv organizovanog kriminala. Ali to je izazvalo burne rekacije u kosovskoj javnosti.\nZvanična Priština se još ranije ogradila od dogovora navodeći da se radi o tehničkom aranžmanu Euleksa i MUP-a Srbije, te da takav sporazum ne utiče na nezavisnost Kosova.\nPremijer Kosova Hašim Tači je i u nedelju ponovio da zvanična Priština nije strana u tehničkom sporazumu Euleksa i Srbije. On nije konkretno naveo da li je njegova Vlada protiv tog dogovora već je rekao da Kosovo ima podršku SAD i EU.\nI dok institucije pružaju garancije da nisu deo protokola, opozicija naglašava da je vlast doživela neuspeh. Isufi kaže da je imidž Kosova narušen pošto su i ovoga puta drugi odlučivali.\n“Predsednik i premijer ne govore istinu građanima Kosova”, rekao je on naglasivši da je pokazana slabost Kosova kao nezavisne države.\nU međuvremenu kosovske nevladine organizacije najavile su da će u ponedeljak protestovati u Prištini protiv potpisivanja protokola o policijskoj saradnji između Euleksa i MUP-a Srbije. Istaknuto je da je razlog za protest taj što se protokolom narušava suverenitet Kosova.\nLider pokreta Samoopredeljenje Aljbin Kurti rekao je da će se protestovati ‘protiv protokola i čelnika institucija Kosova’. Kurti je rekao da Srbija trostruko dobija protokolom.\n“Srbija će dobiti veoma vredne policijske informacije sa Kosova putem Euleksa. Zatim će se ojačati zavisnost Kosova od Srbije putem Rezolucije 1244, i ukloniće glavnu prepreku za liberalizaciju viza”, rekao je Kurti.\nInače, još uvek nisu poznati detalji na koji način će se sprovoditi sporazum. Ali jasno je da je saradnja ključna.\n“Protokol predviđa uspostavljanje kontakata između Euleksa i Srbije, kao i razmenu informacija o prekograničnom kriminalu”, rekao je Kristof Lamfalusi, portparol Euleksa.\nIz ove misije ima najava da će posle protokola o policijskoj saradnji zvaničnici Euleksa i Srbije potpisati protokole u oblasti carine i pravosuđa.


Popularne dijete koje mogu da utiču na funkciju bubrega - BIGportal.ba\n11 Aprila, 2021 11 Aprila, 2021 0408\nPronalaženje plana ishrane kog možete da se pridržavate veoma je važno kad pokušavate da izgubite kilograme.\nMeđutim, čak i plan ishrane koji može da koristi vašim ciljevima mršavljenja mogao bi da prouzrokuje probleme za celokupno zdravlje.\nBrojne popularne dijete mogle bi da prouzrokuju ozbiljna oštećenja bubrega, a možda nećete odmah shvatiti da imate neki problem sa zdravljem, dok ne bude prekasno. Zbog toga bi trebalo da budete oprezni i konsultujete se sa stručnjakom pre nego što započnete nov način ishrane.\nIako mnogi hvale ovu dijetu kao efikasno sredstvo za brzo mršavljenje, kada je u pitanju zdravlje bubrega, keto ishrana može da ima i svojih loših strana.\nPrema studiji objavljenoj u „Journal of Child Neurology“, u grupi od 195 dece kojoj je prepisana keto dijeta za epilepsiju, kod njih 13 se pojavio bubrežni kamenac.\nDajući probavnom sistemu malo odmora, isprekidan post može da pomogne u gubitku kilograma. Međutim, praktikovanje dužeg posta može da ima štetne efekte na zdravlje bubrega.\nStudija iz 2018. objavljena u „Bratislava Medical Journal“ otkrila je da su pacijenti koji su praktikovali 11-dnevni post tokom kog su konzumirali samo vodu, povećali proizvodnju mokraćne kiseline i doživeli pad bubrežne funkcije.\nMeđutim, rezultati su pokazali da je ta smanjena funkcija još uvek u sigurnom rasponu. Funkcija bubrega takođe se vratila u normalu 11 dana nakon završetka posta i na kraju su učesnici uspeli da smanje oksidativni stres, telesnu težinu i krvni pritisak zahvaljujući postu.\nAko razmišljate o isprobavanju dijete tokom koje pijete samo sokove kako bi ostvarili brz gubitak kilograma, trebalo bi da proverite da li su vaši bubrezi dovoljno zdravi za takav poduhvat, piše Eat This, Not That.\nPregled istraživanja objavljen u „American Journal of Medicine“ otkrio je da su voćni i povrtni sokovi bogati oksalatima i da njihova prekomerno konzumiranje može da prouzrokuje ozbiljne zdravstvene probleme sa bubrezima.


15.11.2020 u 18:23\nTramp: Ne priznajem ništa\nVAŠINGTON - Američki predsednik Donald Tramp poručio je danas da „ne priznaje ništa”, nakon što su mediji objavili da izgleda da je, prvi put, javno priznao da je njegov demokratski protivkandidat Džo Bajden pobedio na predsedničkim izborima 3. novembra. „Pobedio je samo u očima medija koji plasiraju lažne vesti. Ne priznajem ništa! Pred nama je dug put. Ovo su bili namešteni izbori”, naveo je Tramp na Tviteru. U odvojenoj poruci ponovio je da su izbori bili namešteni i poručio: „Mi ćemo pobediti”. Prethodno je na Tviteru napisao da je Bajden, kojeg nije imenovao, pobedio, jer su, kako tvrdi, izbori bili namešteni, što su mnogi mediji protumačili kao priznanje Bajdenove pobede. „On je pobedio, jer su izbori bili namešteni”, naveo je Tramp. On je dodao da posmatračima nije


Beta 25. juna 2019. 10:15\nPrvi potpredsednik Narodne stranke Miroslav Aleksić upitao je danas ministarku infrastrukture i gradjevinarstva Zoranu Mihajlović zašto je cena izgradnje Moravskog koridora povećana sa 500 miliona evra na 800 miliona, i istakao da predlog zakona o tom autoputu mora biti izmenjen ili ministarka mora biti smenjena.\n„Zašto je cena izgradnje povećana za čak 300 miliona evra ako je iz obrazloženja Predloga zakona o postojanju javnog interesa za izgradnju Moravskog koridora jasno da još nije izradjen projekat? Ko je i na osnovu čega procenio da je cena 800 miliona evra“, naveo je Aleksić u pisanoj izjavi.\nAleksić je upitao i na osnovu čega je Zorana Mihajlović potpisala memorandum o razumevanju sa kompanijom „Behtel“ ako je ovim predlogom zakona predvidjeno formiranje radne grupe za izbor strateškog partnera.\nAleksić je naveo da je potrebno ili promeniti predlog zakona ili poništiti memorandum o razumevanju, i dodao da je predložio amandman na predlog zakona po kojem bi izvodjač bio izabran u skladu sa propisima o javnim nabavkama, odnosno na tenderu u nadmetanju više ponudjača.\n„Nemamo ništa protiv izgradnje autoputa, ali imamo protiv pljačke gradjana. U Srbiji su u vrhu vlasti lažovi i pljačkaši, koji ne znaju ništa drugo osim da narodu otimaju novac. Bliži se vreme kada će odgovarati i Zorana Mihajlović i njeni nalogodavci“, istakao je Aleksić.


Evropa dolila ulje na vatru: Tirana pred nemirima, Ramu spasava adut sa opasnom idejom - Sputnjik Srbija\n20:22 06.02.2018 Preuzmite kraći link\nNedostatak imena Albanije u Strategiji za pridruženje Zapadnog Balkana EU koju je iznela Evropska komisija danas u Strazburu, albanskom premijeru Ediju Rami dolila je so na već otvorenu ranu.\nMediji u Tirani koji su protiv Rame, a uz opoziciju, takav odnos EU prema Tirani kao da su jedva dočekali. Rivali vlasti već su poručili da bi Rama trebalo sam da podnese ostavku. Opozicija najavljuje nove proteste, ovoga puta još žešće nego one koje su održali 27. januara.\nUkoliko se politička situacija u Albaniji zaoštri, otvara se pitanje da će se ta kriza preneti i na region, posebno u delovima u kojima žive Albanci. Upućeni u političke prilike u Tirani kažu da je Albanija ponovo na velikom raskršću, i da je, osim što je u „raljama narko mafije“, situacija složenija, jer se probudio i „velikoalbanski“ nacionalizam, koji bi mogao da doda ulje na vatru.\nPolitikolog Nedžmedin Spahiju sa Kosova i Metohije, koji je svojevremeno predavao i na Univerzitetu u Tirani, smatra da je scenario „prelivanja mogućih nereda“ iz Albanije na region nemoguć. S druge strane, Dejan Mirović, profesor međunarodnog prava, tu mogućnost ostavlja kao realnu.\nSpahiju tvrdi da Rama, pre svega, nema nikakvu moć među Albancima u regionu, te samim tim nema ni ulogu lidera svojih sunarodnika koja mu se pripisuje.\n„Pre svega, ne mislim da je Vlada Edija Rame u opasnosti, mada je imala krizu sa ministrima koji su povezani sa drogom. Ovaj novi problem (u vezi sa prijemom u EU) može ponovo da uzdrma vlast, ali ne mislim da će ona biti srušena“, kaže Spahiju.\nOzbiljniji nemiri u Albaniji, prema rečima našeg sagovornika, možda su i mogući, ali on ne misli da bi oni mogli da se raspu van granica Albanije. Iako Spahiju tvrdi da Rama nema uticaj u regionu kako se predstavlja, činjenica je da on nije nije mali, pre svega kada je reč o delu albanskih lidera u Makedoniji, ali i onima na Kosovu i Metohiji.\nUpućeni u situaciju kažu da je lako moguće da se desi da neko iz regiona skoči Rami u pomoć. Jer za to bi imali interes oni kojima odgovara ideja „velike Albanije“ o kojoj je i Rama više puta govorio, doduše uvijeno u formu ulaska „pod kapu EU“.\n„S druge strane, moguće je i da se organizuju neki incidenti i na teritorijama na kojima žive Albanci“, kaže sagovornik Sputnjika iz bezbednosnih struktura, koji je želeo da ostane anonima.\nDejan Mirović podseća da se Albanija od sloma tokom devedesetih iz perioda Sali Beriše još nije do kraja oporavila. U tom smislu, Mirović kaže da nema neke velike razlike između pozicije Albanije i Kosova, jer i jedne i druge kontrolišu stranci. Na pitanje da li ono što se dešava u Albaniji može da izađe iz okvira te države, Mirović odgovara:\n„To zavisi od stranaca. Ako stranci žele stabilnost biće tako i u Albaniji i u regionu. Edi Rama, po mom mišljenju, nije lider Albanaca u regionu, već je marioneta stranih sila, koja nije u stanju da obezbedi osnovnu stabilnost ni u svojoj državi.“\nU svakom slučaju, Rama nema više podršku najveće albanske dijaspore, one iz Amerike, ali je ima od strane zvaničnog Vašingtona i Britanije. U tom kontekstu treba čitati i Ramino samopouzdanje da će ostati na vlasti, jer on i njegova Vlada povlače poteze koji u regionu odgovaraju ovim svetskim silama.\nRama ima nemale zasluge i za ubrzani prijem Crne Gore u NATO, što će mu se vratiti već kroz izbore na koje se sprema Crna Gora.\nEdi Rama otkazao zvaničnu posetu Makedoniji


Ergić u Zvezdi ?\nPress\t26.11.2008 15:15\nSrpski reprezentativac spreman da dođe na „Marakanu", nedavno se raspitivao o stanju u Zvezdi. Ivić i Stojanović već pregovaraju sa njegovim menadžerom\nRukovodstvo Crvene zvezde pokušaće da u zimskom prelaznom roku dovede kapitena Bazela Ivana Ergića (27), saznaje Press! Reprezentativac Srbije, koji je bio na spisku Radomira Antića za duel protiv Bugarske, prilikom poslednjeg dolaska u Beograd raspitivao se kod prijatelja o aktuelnom trenutku najtrofejnijeg srpskog kluba, jer je već uspostavio kontakt sa odgovornima iz Ljutice Bogdana.\nLitvanac Kalonas na „Marakani"\nCrvena zvezda ozbiljno je zainteresovana da u predstojećem zimskom prelaznom roku angažuje litvanskog reprezentativca Mindaugasa Kalonasa! Reč je o 24-godišnjem veznom igraču irskog šampiona Bohemijansa, koji je bio strelac pobedonosnog gola u penal seriji finalne utakmice FAI kupa protiv Deri sitija odigrane prethodne nedelje.\nOn je posle utakmice rekao da je to bio njegov poslednji nastup u dresu irskog kluba, a onda je otkrio da bi sledeća destinacija mogla da bude - Beograd!\n- Otići ću u Englesku ove nedelje da vidim kakve su mi mogućnosti da tamo nastavim karijeru, ali ima odličnih ponuda iz drugih zemalja. Naročito su mi prihvatljivi uslovi koje nudi Crvena zvezda iz Beograda i veoma sam zainteresovan da tamo nastavim karijeru - rekao je Kalonas, koji je u Irsku stigao letos iz Rige.\nKako saznajemo, Ergić, koji je afirmaciju stekao u Švajcarskoj, ima veliku želju da se vrati u srpski fudbal i obuče dres Crvene zvezde, za koju navija od malih nogu. Spona u eventualnom transferu iskusnog igrača sredine terena trebalo bi da budu Ilija Ivić i Stevan Stojanović, koji su već kontaktirali sa švajcarskom menadžerskom agencijom, zaduženom da zastupa Ergićeve interese. Nekadašnji član Juventusa pominjao se kao moguće pojačanje Crvene zvezde i za vreme Dragana Stojkovića Piksija, ali u tom trenutku čelnici Bazela nisu bili raspoloženi za dogovor.\n- Iako je već godinama standardan prvotimac Bazela, gde ima status istinske zvezde tima, Ivan Ergić želi da se vrati u srpski fudbal. Dres Crvene zvezde za njega predstavlja veliki motiv, i zbog toga ne treba da čudi što se kod prijatelja iz Beograda raspitivao o situaciji u klubu sa „Marakane". Iskusni vezista postao je zagrejan kada je čuo da novo rukovodstvo planira da dovede kvalitetna pojačanja, dostojna renomea Crvene zvezde - kaže izvor Pressa blizak dešavanjima na „Marakani".\nTržišna vrednost Ivana Ergića u ovom trenutku procenjuje se na dva miliona evra, a januara 2001. godine Bazel je Juventusu platio 1,6 miliona švajcarskih franaka. Član reprezentacije Srbije i Crne Gore na Mundijalu 2006. godine u dresu Bazela odigrao je 159 zvaničnih utakmica i postigao 29 golova i osvojio tri titule. U Švajcarskoj se pamte njegova izdanja u sezoni 2002/03, kada je blistao u Ligi šampiona. Pričalo se da bi mogao da se vrati u Juventus, ali je morao da pauzira dve sezone zbog mononukleoze. Zanimljivo, Ergić je počeo karijeru u fudbalskoj školi „Braća Protić", ali se zajedno sa roditeljima preselio u Australiju, gde je branio boje Perta. Usledio je kratak boravak u Juventusu i odlazak u Bazel.\nGotovo sigurno, članovi Crvene zvezde u zimskom prelaznom roku postaće mladi napadač Borca Darko Lazović i vezista iz Gane Alal Isah.


Zlatar poslednjih godina sve primamljiviji za turiste - News - Turistički svet\nZlatar poslednjih godina sve primamljiviji za turiste\nJedna od najlepših srpskih planina, Zlatar, poslednjih godina postaje sve primamljivija za turiste koji beg od gradske vreve nalaze upravo ovde - između Lima, Uvca, Mileševke i Bistrice. Iako je koronavirus uzeo danak, te je ove godine na Zlataru bio smanjen broj noćenja, letnja sezona ohrabrila je ugostitelje, budući da je popunjenost smeštajnih kapaciteta bila na zavidnom nivou.\n- Plan je razvoj novih turističkih proizvoda, posebno u cilju kreiranja segmenata i slow adventure ponude te razrada postojećih ali i izradu novih projekata u oblasti eko i etno turizma. U planu je i izgradnja Turističkog info centra koji bi u svom sklopu objedinjavao info-poslovnicu, kancelarije za marketing i razvoj kao i kancelariju za rukovodstvo – kažu za eKapiju iz TOZ-a.\n- Plan je izgradnja novih pešačkih staza sa mobilijarom, njihova signalizacija, kao i rekonstrukcija i signalizacija već postojećih. Dodatno, u planu je postavljanje novih bilborda sa motivima Zlatara, i novih "pametnih" autobuskih stajališta – navode iz TOZ-a.\n- To znači unapređenje saradnje sa privatnim stanodavcima, ugostiteljima, turističkim agencijama, hotelijerima i svima koji imaju direktne ili indirektne koristi od turizma, radi interesnog povezivanja i unapređenja poslovanja - navode.\nZlatar je od januara do septembra ove godine, prema podacima Turističke organizcije Srbije (TOS) posetilo 9.126 turista, od toga je domaćih bilo 8.862, a stranih 264.\nU istom periodu domaći i strani turisti su ostvarili 4.190 noćenja - domaći turisti su ostvarili 4.161 noćenja, a strani 29 noćenja.


SNS i SPS sa posebnim listama za izbore, zajednički kandidat za predsednika - PPmedia\nPosted on\t29 јануара, 2022 12:13 pm by adminpp033\nSrpska napredna stranka (SNS) i Socijalistička partija Srbije (SPS) izaći će na predstojeće izbore sa posebnim listama ali će nastaviti saradnju, odlučeno je na sastanku rukovodstava dve partije. Predsednik Socijalističke partije Srbije (SPS) Ivica Dačić izjavio je da će SPS zajedno sa Srpskom naprednom strankom (SNS) imati zajedničkog kandidata na predsedničkim izobrima i da se nada da će to ponovo biti Aleksandar Vučić.\nFoto: Tanjug, Miloš Milivojević\n“Pričali smo kako da u okviru programa Srbija 2025 i Srbija 2030 zajedničke ciljeve i zalaganja stavimo na pravo mesto i da pored svega što smo do sada uradili, pronadjemo još više snage i energije za važna dela u budućnosti”, rekao je Vučić.\n“SPS ima svog kandidata – Vučić”\n“SPS ima svog kandiata – Aleksandar Vučić je bio zajednički kandidat prošlog puta, što se nas tiče ako je on kandidat za predsednika Srbije, on i dalje jeste i ponovo će biti naš zajednički predsednički kandidat”, rekao je Dačić na konferenciji za novinare u sedištu SNS.\n“To pitanje (izlazak na izbore) ne politizujemo, jer je to pitanje analitike, odnosno šta donosi najbolji rezultat, jer se bolji rezulat ostvaruje ako idemo odvojeno na izbore”, rekao je Dačić.\nDelegacije su predvodili lideri partija Aleksandar Vučić i Ivica Dačić, a sastanku prisustvuju članovi stranačkih rukovodstava.\nОзнаке: Aleksandar Vučić, Ivica Dačić, SNS, SPS


Očekivana oskudica i poskupljenje robe iz Kine - 24vesti\nOčekivana oskudica i poskupljenje robe iz Kine\nKrma teretnog broda „Ever given“ koji je gotovo nedelju dana zaglavljen u Sueckom kanalu odvojena je od obale, saopštili su zvaničnici.\nUprava Sueckog kanala je saopštila da je kurs 400 metara dugog broda korigovan za 80 odsto i juče su nastavljeni napori da se on dodatno pokrene. Međutim, šef kompanije koja je angažovana u spasilačkim naporima je apelovao na oprez, upozorivši da završetak operacije neće biti lak.\n„Ever given“ blokira jednu od najprometnijih trgovinskih ruta na svetu, zbog čega su kompanije primorane da menjaju trase svojih brodova i stotine plovila u nizu čekaju da prođu kroz Kanal.\nIzveštaji da je brod delimično oslobođen, piše Bi-Bi-Si, probudio je nade da bi saobraćaj kroz Suec mogao da bude brzo obnovljen, te bi bio prokrčen put za prolazak robe u vrednosti od, kako se procenjuje, 9,6 milijardi dolara čiji je protok zbog ovog incidenta obustavljen.\nIako je predsedavajući Uprave Sueckog kanala Osama Rabie za egipatsku državnu televiziju izrazio nadu da će saobraćaj biti brzo obnovljen, Peter Berdovski, izvršni direktor kompanije „Smit selvidž“, rekao je za holandski državni radio da je operacija daleko od okončane.\nOn je objasnio da je dobra vest da je brod pokrenut, ali da neće biti lako da se operacija završi.\nKako je naveo, voda pod visokim pritiskom će se iskoristiti za uklanjanje peska i mulja ispod pramca broda, ali, ako to ne uspe, biće potrebno da se kranovima premeste kontejneri s plovila da bi mu se umanjio teret, što bi, kako je naveo, moglo da traje danima, preneo je Gardijan.\nSanduci bi bili premešteni na manje brodove duž „Ever givena“, što bi produžilo operaciju.\n– Preko Sueckog kanala se doprema roba iz Kine i s Bliskog istoka prema Evropi, a kroz kanal prolazi 12 odsto svetske trgovine, te će njegova blokada dovesti do ogromnih gubitaka, odnosno, samo će transporteri imati gubitke koji će se meriti milijardama, što će doprineti velikim troškovima osiguranja – kaže za Danas Goran Radosavljević, profesor na FEFA fakultetu.\nOsiguravajuća društva trenutno trpe gubitke zbog ove situacije i nastojaće da ih nadoknade, napominje Radosavljević i dodaje da se mogu očekivati i posledice po trgovinu, po kompanije koje se bave logistikom u brodskom saobraćaju i po troškove transporta.\nOn, međutim, ne očekuje dugoročne posledice ove blokade, ali, ukazuje, gledano na srednje i kratke staze, gubitke će pretrpeti kompanije čija je roba blokirana, a s obzirom da kroz Kanal prolazi velika količina robe iz Kine, može se očekivati povećanje troškova transporta kineske robe i njenog poskupljenja i oskudice na tržištu. S obzirom na to da kroz Kanal ne prolaze velike količine nafte, blokada neće uticati na njenu cenu. Radosavljević naglašava da ne očekuje da blokada donese velike gubitke za Srbiju.\n– Mi nemamo brodska preduzeća, a blokada će dugoročno uticati eventualno na špeditere i kompanije koje dopremaju robu preko Sueckog kanala – ocenjuje naš sagovornik.\nOn navodi i da će ova situacija biti podsticaj da se nađe drugi put za dopremanje robe preko Severnog ledenog okeana, što se, kako napominje, već analizira, s obzirom da se na Arktiku topi led, što olakšava plovidbu.


20 Avgusta, 2018 20 Avgusta, 2018 Moj USK\nU trenutku kada se Malta i Italija spore oko prihvata izbjeglica spašenih sa mora, austrijski kancelar Sebastijan Kurc apeluje da se ne dozvoli da brodovi sa migrantima dospeju u Evropu.\nDok je italijanski ministar unutrašnjih poslova Mateo Salvini zaprijetio da će migrante direktno vratiti u Libiju, ako druge zemlje članice EU ne žele da ih prihvate, Kurc se izjasnio da se brodovima koji dolaze iz Afrike ne dozvoli usidrenje u zemljama članice EU.\nTrenutno čeka jedan brod sa 177 spašenih izbjeglica da dobije dozvolu da uđe u jednu luku.\nItalija odbija da prihvati brod “Dičioti” italijanske obalske straže, ukazujući da su migranti spašeni iz dijela Mediterana za koji je nadležna Malta.\nKurc je, nakon telefonskog razgovora sa malteškim premijerom Džozefom Muskatom, prenio da postoji saglasnost da se brodovima sa izbjeglicama ne omogući da dospiju do Evrope.\n“Ti brodovi treba da budu zaustavljeni već na spoljnoj granici EU i migranti vraćeni u zemlju porekla ili bezbednu treću državu na afričkom kopnu”, zatražio je on.\nI druge zemlje članice EU, prema njegovim riječima, ne bi trebalo da dopuste da brodovi sa sjevera Afrike uplove.


SARADNJA Predstavnici Kantona i Fonda za zaštitu okoliša FBiH\nS. M. 02.04.2019\nSARADNJA Podrška projektima „Snabdijevanje toplotnom energijom iz TE Kakanj“ i „Čista rijeka Miljacka“\nS današnjeg sastanka u zgradi Kantonalne vlade\nPremijer Kantona Sarajevo Edin Forto i ministar prostornog uređenja, građenja i zaštite okoliša KS Damir Filipović održali su danas sastanak sa predstavnicima Fonda za zaštitu okoliša Federacije BiH. Teme razgovora bili su aktuelni kao i planirani projekti iz oblasti zaštite okoliša na području KS.\nDirektor Fonda Fuad Čibukčić je istakao da je u proteklom periodu, pored aktivnosti na realizaciji i sufinansiranju projekata zaštite okoliša i energijske efikasnosti na teritoriji Federacije BiH i Kantona Sarajevo, Fond aktivno učestvovao i u zagovaranju konkretnih rješenja u oblasti zaštite zraka i voda na području Kantona Sarajevo. Strateško opredjeljenje Fonda je podrška realizaciji dva kapitalna projekta, a to su „Snabdijevanje toplotnom energijom iz TE Kakanj područja do/i Sarajeva“ i „Čista rijeka Miljacka“.\nPredstavnici Kantona su ovom prilikom prezentirali glavne ciljeve i dosadašnje projektne aktivnosti, te iskazali spremnost za zajedničko institucionalno djelovanje i usklađivanje aktivnosti s ciljem planiranja realizacije okolišnih projekata na području KS.\nPremijer Forto je predložio da Fond prema Vladi uputi konkretnu inicijativu sa očekivanom dinamikom realizacije projekta „Snabdijevanja toplotnom energijom iz TE Kakanj područja do/i Sarajeva“, a budući da je KS već osigurao Studiju poboljšanja i proširenja daljinskog grijanja, čijom se implementacijom očekuje prevencija zagađenja zraka u KS.\nPredstavnici Kantona su ovom prilikom prezentirali glavne ciljeve\nMinistar Filipović je zatražio dodatne informacije u vezi sa projektom „Čista rijeka Miljacka“, u kontekstu planiranih zahvata, posebno imajući u vidu nedavne informacije o najavi izgradnje HE na rijeci Miljacki, a koja bi mogla imati negativne posljedice na stanje voda i generalno na okoliš u Kantonu Sarajevo.\nData je podrška Fondu za ažuriranje Studije „Čista rijeka Miljacka“, kako bi se dobila lista usklađenih projekata i aktivnosti na slivu, prvenstveno onih koji se odnose na rješavanje problema ispuštanja sanitarnih otpadnih voda u vodotoke.\nViše o temi Fond za zaštitu okoliša\n31.01.2019 u 13:07\n24.08.2018 u 15:58\nFond za zaštitu okoliša Fuad Čibukčić Edin Forto Podrška za toplovod


Novo lice američke politike - Impuls\nObjavljeno: Ponedjeljak, 11 Februar 2019 10:11\nMizoginija je u pozadini svih napada a ona ne prašta atraktivnost, inteligenciju, obrazovanje i u svakoj će ženi pronaći nešto što ne valja. A političkom establišmentu je uvijek nesimpatično kada “outsider”, u ovom slučaju za njih još gore “outsiderka”, uđe u zakonodavnu politiku. A u nju Ocasio-Cortez ulazi bez tereta "sponzora" - njezina kampanja koštala je 194.000 američkih dolara naspram kampanje njenog protivnika Crowleya koji je utrošio 3,4 miliona dolara. Gotovo 75% sredstava za kampanju prikupila je simboličnim individualnim donacijama, dok je njen suparnik od pojedinaca dobio tek 1%.\nMeđutim, ovu milenijalku neće biti lako ušutkati i zasigurno će donijeti promjene u ustajaloj atmosferi Kongresa zajedno sa drugim ženama koje su osvojile ukupno 110 mandata u Kongresu. Trideset njih izabrano je prošle godine prvi put u Kongres - Alexandria Ocasio-Cortez, Ilhan Omar, Ayanna Pressley, Rashida Tlaib, Deb Haaland predstavljaju inspiraciju brojnim ženama posebno u politici i mnogo dalje od Sjedinjenih Američkih Država.


Deset zemalja EU protiv proširenja "Severnog toka" - Gradjevinarstvo.rs\nPlanovi Rusije za proširenje gasovoda „Severni tok“ do Nemačke u suprotnosti su sa interesima Evropske unije (EU) i mogli bi da dovedu do dodatne destabilizacije Ukrajine, navodi se u pismu deset evropskih vlada upućenom na adresu Evropske komisije.\nKako prenosi agencija „Rojters“, grupa evropskih kompanija je u septembru potpisala ugovor sa ruskom gasnom kompanijom „Gasprom“ o proširenju gasovoda „Severni tok“ do Nemačke, čime bi se zaobišla teritorija Ukrajine.\nU pismu Evropskoj komisiji, koje su potpisale Bugarska, Češka, Estonija, Grčka, Mađarska, Letonija, Litvanija, Poljska, Rumunija i Slovačka, navodi se da bi ovaj projekat trebalo da bude predmet strožeg regulatornog nadzora, i apeluje se na održavanje debate o tom pitanju na decembarskom samitu EU.\n- Stav Evropske komisije o projektu „Severni tok 2“ će takođe bitno uticati na percepciju zajedničke spoljne i bezbednosne politike EU među njenim ključnim saveznicima i tradicionalnim partnerima – dodaje se u pismu, u koje je „Rojters“ imao uvid.\nProširenje gasovoda „Severni tok“ bi, kako piše, moglo imati ozbiljne posledice po Kijev i zemlje EU.\n- Očuvanje tranzitne rute preko Ukrajine je u strateškom interesu celokupne EU, i to ne samo iz perspektive energetske bezbednosti, već i zbog unapređenja stabilnosti u regionu istočne Evrope – ocenjuje se u pismu deset vlada.\n- Ukrajina je bezbedna tranzitna ruta. Gas treba da nastavi da teče preko Ukrajine – izjavio je juče evropski komesar za energetiku, Migel Arijas Kanjete.


Ferara-sajam "Restauro": Pokrajinski zavod za zaštitu spomenika kulture\nPRVO UČEŠĆE KONZERVATORA IZ REPUBLIKE SRBIJE NA SAJMU "RESTAURO" U FERARI\nSajam „Restauro“ (Salone dell'Arte del Restauro e della Conservazione dei Beni Culturali e Ambientali) je jedan od značajnijih godišnjih događaja u oblasti konzervacije i restauracije, kulturnog i prirodnog nasleđa u Evropi. U martu 2010. godine sedamnaesti put za redom održan je u italijanskom gradu Ferari, biseru renesansne arhitekture, koji je ubeležen na Listu svetske kulturne i prirodne baštine Uneska. Italija je formiranjem ovakvog tipa sajamske manifestacije, u potpunosti posvećene restauraciji, konzervaciji i zaštiti istorijskog, umetničkog, arhitektonskog i prirodnog nasleđa istakla lidersku ulogu na međunarodnom planu. Time je, uspešno povezala ekonomiju i kulturu.\nTokom četvorodnevnog trajanja Sajma, u Ferari su se okupile najpoznatije i najuglednije restauratorske institucije i kompanije, iz Italije i inostranstva, predstavljajući rezultate rada između dva sajma. Ukazano je na način rešavanja gorućih problema, primenom inovativnih procesa i savremenih tehnologija, ali i razmotrili rezultati i napredak zaštite, koji su doneli najvažniji projekti obnove. Pod krovovima sajma, u šest hala našli su se i oni koji školuju konzervatore i postavljaju standarde u metodologiji istraživanja i izradi dokumentacije, laboratorije koje izvode ispitivanja, proizvođači materijala, restauratori, zanatlije, izvođači sanacionih zahvata i dr. Najznačajniji prostor pripao je Ministarstvu za kulturna dobra i aktivnosti u kulturi Republike Italije (Ministero per i Beni e le Attivita Culturali), koje je „Restauro“ izabralo za promociju i vidljivost svoga rada.\nZahvaljujući razumevanju i podršci Vlade Vojvodine i Pokrajinskog sekretarijata za kulturu, Pokrajinski zavod za zaštitu spomenika kulture je svoj koncept izlagačkog nastupa na „Restauru“ bazirao na predstavljanju rezultata rada u oblasti istraživanja, zaštite i prezentacije kulturnog nasleđa. Takođe, želeli smo da ukažemo na vrednosti višeslojnog kulturnog nasleđa, koje se nalazi na teritoriji Autonomne pokrajine Vojvodine, kao i na rezultate partnerske saradnje i delatnost Galerije Matice srpske iz Novog Sada.\nVeć dok smo prilazili halama Sajama postali smo svesni izuzetnog značaja našeg učešća, kao prvih predstavnika srpske konzervacije! Motiv zidnog slikarstva iz Saborne crkve u Sremskim Karlovcima našao se među nekoliko izabranih ilustracija na promotivnoj zastavi iznad glavnog ulaza u Sajam. Iako smo bili svesni dobre pozicije našeg štanda A4, u neposrednoj blizini ulaska u halu 3, ipak smo bili prijatno iznenađeni okruženjem – delili smo pažnju publike sa izlagačima poput italijanskog Ministarstva za kulturna dobra i aktivnosti u kulturi, Muzeja Vatikana, kao i domaćina ─ grada Ferare. Takođe, tokom svečanog otvaranja Sajma upućen nam je još jedan znak dobrodošlice – već istaknuti motiv karlovačkog zidnog slikarstva našao se među izabranim slajdovima kaleidoskopske prezentacije, koji su „lebdeli“ po zidovima, tavanicama i podovima svečanog hola. Otvaranju Sajma pored ekipe Pokrajinskog zavoda, na čelu sa Zoranom Vapom, direktorom, prisustvovale su i Vera Pavlović Lončarski, direktor Republičkog zavoda za zaštitu spomenika kulture iz Beograda i Jasna Zrnović, generalni sekretar Nacionalne komisije za saradnju sa Uneskom.\nDakle, štand sa nazivom „REPUBLICA DI SERBIA – REGIONE AUTONOMA DI VOJVODINA – Petrovaradin – SERBIA“, tokom četiri dana trajanja Sajma, postao je mesto za susrete onih koji su poželeli da saznaju nešto novo, ili nešto više o kulturnom nasleđu novopridošlih izlagača, o načinu rada i postignutim rezultatima. Na štandu je bio postavljen i monitor, na kome su projektovani spotovi: o kulturnom nasleđu Vojvodine, predstavljenom hronološki i po vrstama kulturnih dobara, o Galeriji Matice srpske, o spomenicima kulture obuhvaćeni projektom „Vekovi Bača“. Pored tematskih, namenski pripremljenih flajera, posetiocima su deljena i brojna izdanja institucija zaštite iz Srbije: monografije, stručne i popularne publikacije, kao i CD izdanja. Iz reakcije i pitanja posetilaca suočavali smo se sa nepoznavanjem kako elementarne geografije, tako i nasleđa koje se nalazi na našoj teritoriji. Naravno, susretali smo i dobre poznavaoce kako nasleđa, tako i savremenih tokova zaštite, kao i prilika u kojima živimo. Najsrdačniji su bili susreti sa studentima i konzervatorima iz Srbije i bivših jugoslovenskih republika.\nU organizovanu posetu Sajmu došle su nam kolege iz institucija zaštite iz Srbije i Republike Srpske. Održana je i tehnička multimedijalna prezentacija, na kojoj su govorili direktor Zoran Vapa i rukovodioci projekata predstavljenih na štandu: Svetlana Bakić, Slavica Vujović i Sava Stražmešterov. Posluženi su i autentični gastronomski proizvodi iz Vojvodine, čuvene štrudle sa makom i orasima, kulen iz Bačkog Petrovca i rakije iz Selenče i Sremskih Karlovaca.\nPrvi izlazak predstavnika službe zaštite kulturnog nasleđa iz Srbije u Italiju, na prestižnu sajamsku manifestaciju „Restauro“ može se smatrati uspešnim, budući da su postignuti ciljevi, sa kojima se krenulo u ovaj projekat prezentacije i popularizacije kulturnog nasleđa. Odabir i način predstavljanja nasleđa sa teritorije Autonomne Pokrajine Vojvodine pokazao se modernim i usklađenim sa italijanskim modelom regionalne organizacije i utvrđivanja specifičnosti kulturnog nasleđa. Bilo je primetno interesovanje za kulturno nasleđe na Svetoj gori u Grčkoj, što je dodatno učinilo da štand bude ne samo primećen, već i posećen. Sajam je videlo preko 30.000 posetilaca, a prema oceni organizatora naš štand je bio među najdinamičnijim i sa najvećim brojem posetilaca.\nPodaci o Pokrajinskom zavodu i Galeriji Matice srpske zabeleženi su u sajamskom katalogu, čime su ove institucije postale uočljivije na međunarodnoj konzervatorskoj sceni. Napravljeni su mnogi poslovni kontakti. Iskorišćena je prilika da se nauči nešto novo u oblasti savremenih tretmana i doktrina u očuvanju nasleđa.


pink.rs | VAŽAN APEL VOZAČIMA: Budite pažljivi, pojačana frekvencija saobraćaja i više nesreća\nVAŽAN APEL VOZAČIMA: Budite pažljivi, pojačana frekvencija saobraćaja i više nesreća\nOd početka jula na putevima u Srbiji zabeležena je pojačana frekvencija saobraćaja, što je dovelo i do povećanja broja saobraćajnih nezgoda i nastradalih osoba, saopštio je danas MUP i apelovao na sve učesnike da povećaju oprez i poštuju saobraćajne propise.\nIzvor: Tanjug, Foto: Pink.rs/Jovana S.\nTokom letnjih meseci, neprilagođena brzina se kao uticajni faktor javlja u više od 40 odsto saobraćajnih nezgoda, istakao je Radenković.\n- Imajući u vidu predstojeći vikend kada se na našim putevima očekuju dodatne gužve, apelujemo na vozače da poštuju propisano ograničenje brzine i da koriste sigurnosne pojaseve i na prednjem i na zadnjem sedištu - ističe on.\nRadenković navodi i da vozači na put treba da krenu odmorni i prave pauzu na svaka dva sata. Ističe da je od početka ovog meseca na putevima u Srbiji zabeležena pojačana frekvencija saobraćaja uz povećen broj motocikala, mopeda, bicikala i pešaka, što je dovelo i do povećanja broja saobraćajnih nezgoda i nastradalih osoba.


ZASTUPNICI RADNIKA VEKTRA BOKE TVRDE DA DRŽAVA BRKOVIĆU NE MOŽE NIŠTA - Kriminal jači od Vlade - PV Informer ZASTUPNICI RADNIKA VEKTRA BOKE TVRDE DA DRŽAVA BRKOVIĆU NE MOŽE NIŠTA - Kriminal jači od Vlade - PV Informer\nZASTUPNICI RADNIKA VEKTRA BOKE TVRDE DA DRŽAVA BRKOVIĆU NE MOŽE NIŠTA – Kriminal jači od Vlade\n7 mjeseci pre 340 pregleda Izvor: dan.co.me\nUkoliko na novoj sjednici akcionara Vektra Boka, zakazanoj za 6. decembar, vlasnik kompanije Dragan Brković uprkos jasnom stavu Savjeta za privatizaciju, da ne smije otuđivati hotel Plažu, prodavati hotele Plaža, Igalo, Tamaris, stari hotel Boka, te da bez saglasnosti Savjeta ne smije učiniti radnju koja bi vodila statusnoj promjeni društva, sve prenese na novu firmu, smatraćemo da je organizovani kriminal snažniji od Vlade, kazali su pravni zastupnici bivših radnika preduzeća Jovan Pejović i Ranko Martinović.\nBudući da Savjet čine premijer Duško Marković, potpredsjednik i 10 ministara, odnosno da predstavlja prošireni sastav Vlade Pejović smatra da ukoliko Brković sporovede svoj scenario treba njega inaugurirati da umjesto Vlade otvara pristupna poglavlja EU.\n– Prije 15 dana uputio sam dopise Dušku Markoviću i upozorio da predstoji skupština akcionara, na kojoj je trebalo da se otuđi hotel Plaža i da je to nastavak otimačine imovine Vektra Boka, pored onih kredita od 24 miliona eura koje je Brković prebacio na Vektra Boku i činjenice da je pet miliona uzeo bez pravnog osnova, od prodate imovine u Herceg Novom. Bio sam ugodno izneneđen kada je neposredno pred tu sjednicu skupštine akcionara, došlo do reagovanja Savjeta za privatizaciju, koji je obavijesto menadžment Vektra Boke i Brkovića lično, da on nema pravo da otuđuje imovinu Vektra Boke, u ovom slučaju hotel Plažu i da je prenosi u novosnovanu kćerku firmu. Na veliko iznenađenje, Brković ponovo zakazuje skupštinu akcionara, za 6. decembar i to sa istim dnevnim redom. Zaista je apsurdno da neko ko ovako drastično krši zakone i koji otima imovinu bude jači od Vlade – poručio je Pejović na jučerašnjoj pres konferenciji.\nIstakao je da ima nezvanična saznanja da Brkovića podržava poredsjednik Privrednog suda Blažo Jovanić.\nMartinović je naglasio da upornost sa kojom Brković sprovodi bezakonje mora da zabrine svakog građanina, te da on demonstrirajući moć pokazuje da pojedinac može biti iznad države.\nBivša radnica Maja Pajović je kazala da će ukoliko Brković i dalje bude sprovodio samovolju radnici izaći na ulice.


Planovi za poboljšanje vodovodnog i kanalizacionog sistema u opštini Bogatić - Gradjevinarstvo.rs\n25.11.2011. | E-kapija\nJavni sistem vodosnabdevanja u opštini Bogatić, nije na zadovoljavajućem nivou. Proizvodnja i isporuka sanitarne vode sa javnog sistema vodosnabdevanja postoji samo u naselju Bogatić (zadovoljava potrebe 22,3% stanovništva opštine), dok u ostalim naseljenim mestima nema izgrađenih vodovodnih sistema, a potrošači se vodom snabdevaju iz sopstvenih bunara.\nPostojeći vodovodni sistem u Bogatiću je lokalnog karaktera i sastoji se od izvorišta/vodozahvata, sistema za hlorisanje vode, rezervoara (vodotornja), potisnog cevovoda i distributivne mreže. Izvorište kapaciteta od oko 50 l/sec, ima veoma povoljan položaj u odnosu na prirodni pravac gradijenta podzemnih voda i u potpunosti zadovoljava potrebe naselja (procenjuje se da je ukupan kapacitet bunara oko 3x30 l/sec, ali trenutno potrebe zadovoljavaju samo dva bunara, a treći uglavnom nije u radu). Osim hlorisanja nema drugih tretmana vode, na bunarima ne postoje merači protoka, kao ni sistem monitoringa podzemnih voda u zoni izvorišta.\nZa izvorište je definisana zona neposredne zaštite, koja se poklapa sa granicom kompleksa izvorišta. Sistem snabdevanja naselja Bogatić je relativno nov, u veoma dobrom stanju i u potpunosti zadovoljava potrebe naselja, kako u proizvodnji, tako i u distribuciji sanitarne vode. S obzirom na nedovoljnu iskorišćenost sistema, a naročito potencijala izvorišta, postoji realna mogućnost proširenja konzumnog područja, odnosno izgradnja regionalnog vodovoda opštine, za šta je već obezbeđena i projektna dokumentacija.\nDomaćinstva u ostalim naseljenim mestima snabdevaju se vodom sa sopstvenih bunara. Imajući u vidu da na čitavoj opštini ne postoji sistemi za sakupljanje, odvođenje i prečišćavanje fekalnih i drugih otpadnih voda, kao i relativno visok nivo podzemnih voda u čitavom Mačvanskom basenu, najveći problemi vezani za ovaj vid snabdevanja vodom jesu nepostojanje praćenja i izveštavanja o kvalitetu vode za piće i stanja izidanih individualnih bunara, a sa kojih se, pored domaćinstava, vodom snabdevaju i lokalni javni i privredni objekti.\nProjektovanje kanalizacionog sistema\nNa čitavoj teritoriji opštine ne postoji kanalizacioni sistem, tako da se sve otpadne vode evakuišu u individualne septičke jame, malih kapaciteta. Aktivnosti na rešavanju ovog velikog problema su u toku, tako da je projektnom dokumentacijom planirano da budući regionalni kanalizacioni sistem, osim za naselje Bogatić, reši i problem otpadnih voda naselja Sovljak, Crna Bara, Glogovac, Dublje, Belotić i Klenje. Ujedno je u toku i izrada projektne dokumentacije kanalizacionog sistema u mesnim zajednicama Badovinci, Očage, Salaš Crnobarski, Banovo Polje, Metković, Glušci i Uzveće.\nGeneralno, koncepcijom sakupljanja sanitarno-fekalnih otpadnih voda, planirano je da buduća fekalna kanalizaciona mreža naselja Bogatić bude deo Regionalnog kanalizacionog sistema za naselja Bogatić, Crna Bara, Glogovac, Sovljak, Klenje, Dublje i Belotić. Do sada je izgrađena primarna fekalna kanalizaciona mreža kroz naselje Bogatić, u toku je izgradnja regionalne crpne stanice (na lokalitetu stočne pijace) i sekundarne kanalizacione mreže naselja, kao i potisnog cevovoda (od Bogatića do recipijenta - reke Save).\nPlanirano postrojenje za prečišćavanje otpadnih voda\nZa postrojenje za prečišćavanje otpadnih voda maksimalnog kapaciteta 30.000ES, za sada je samo opredeljena lokacija uz reku Savu u površini od 9.900m2, budući da je idejnim projektom za izgradnju ovog postrojenja zajedeničkog za naselja Bogatić, Sovljak, Crna Bara, Glogovac, Dublje, Belotić i Klenje, definisan potreban kapacitet i potrebna površina za njegovu izgradnju.\nŠto se tiče industrijskih otpadnih voda u naselju Bogatić i u selima opštine Bogatić, i nema značajnijih zagađivača, a, u perspektivi, eventualne otpadne vode industrije, moraće prethodno, pre upuštanja u regionalnu kanalizacionu mrežu, da se tretiraju do kvaliteta otpadne vode koji je propisan u regionaloj kanalizacionoj mreži. Fekalnom kanalizacionom mrežom, na kojoj će biti serija crpnih stanica, moći će da se evakuišu samo manje količine otpadnih voda. Ukoliko se budu izgradili kapaciteti koji će imati značajnije količine otpadnih voda, moraju se tražiti druga rešenja za evakuaciju i tretman takvih voda.\nNa osnovu postojeće situacije može se zaključiti da su u opštini Bogatić preduzete mere kako bi se problem sa evakuacijom sanitarno-fekalnih otpadnih voda, prevazišao, i da u narednom periodu treba ići na realizaciju pripremeljenih projekata.\nPortal E-kapija je kao izvor za ovaj tekst koristio "Prostorni plan opštine Bogatić"\nPrečišćavanje vode Nadzemna drenaža, odvod vode Lokalna obrada otpadnih voda - oprema za obradu Septičke jame Nužničke jame Praćenje otpadnih voda Postavljanje vodovodnih i kanalizacionih instalacija i sanitarne opreme


Vlada Ekvadora se sklonila iz Kita - Svet - Dnevni list Danas\nPočetna » Svet » Vlada Ekvadora se sklonila iz Kita\nNovi nemiri u latinoameričkoj državi\n0Piše: I. Š. M. 09. oktobra 2019. 19.48 Izmenjeno: 19.50\nDan ranije, grupa demonstranata provalila je u prostorije Narodne skupštine koja je bila prazna u tom trenutku uprkos jakim merama obezbeđenja, nakon čega ih je policija rasterala suzavcima. Ekvador je paralisan već nedelju dana – javni prevoz ne radi, dok su putevi blokirani.\nProšlonedeljna odluka predsednika Morena da prekine subvencije koje su izazvale visoki porasta cena goriva, bila je okidač za masovnu blokadu i proteste.\nDemonstranti su zaposeli neke naftne instalacije, a državna kompanija Petroekvador je upozorila da bi gubici u proizvodnji – ukoliko se protesti nastave – mogli dostići 165.000 barela dnevno, što je gotovo trećina ukupne proizvodnje. Demonstranti su u ponedeljak zapalili oklopno policijsko vozilo u kojem nije bilo snaga reda. Agencije prenose da su razbijani izlozi prodavnica, te da su nosili hranu i proizvode sa rafova. Tada je došlo do sukoba sa snagama bezbednosti koje su ispalile suzavac u pokušaju da spreče, kako su kazali, dalje pljačkanje.\nZbog situacije u zemlji, uveden je policijski čas oko glavnih naftnih instalacija i vladinih zgrada, kao i ključnih infrastruktura poput aerodroma i naftnih rafinerija. Predsednik kategorički odbija da povuče odluku o ukidanju subvencija zbog velikog javnog duga, tvrdeći da mu pripremaju puč.\nUkidanje subvencija deo je finansijskog plana od 4,2 milijarde dolara postignutog sa Međunarodnim monetarnim fondom, za koji predsednik kaže da će pomoći siromašnim građanima. Moreno je pozvao na dijalog radi razrešenja krize kazavši da njegov bivši saveznik i prethodni predsednik Rafael Korea pokušava da destabilizuje Ekvador uz pomoć venecuelanskog predsednika Nikolasa Madura. Ekvador je među nekoliko desetina zemalja koje pozivaju na svrgavanje Madura, koji je u utorak odbacio Morenove navode.